title: Teivo Teivainen

text: American Sociological Association palkitsi Teivaisen vuonna 2000 valmistuneen väitöskirjan parhaana maailmanjärjestelmää käsittelevänä väitöskirjana. Vuonna 2007 Teivainen sai Suomen Akatemian tunnustuspalkinnon, joka myönnetään tutkijalle, joka on merkittävällä tavalla tehnyt tutkimusta ja tutkijan työtä tunnetuksi, lisännyt toiminnallaan kiinnostusta tiedettä kohtaan ja osallistunut tutkijana yhteiskunnalliseen keskusteluun. Vuonna 2008 hän sai Vasemmistonaisten jakaman Pro Feminismi -palkinnon.


title: Teivo Teivainen

text: Vuonna 2011 Teivaiselle myönnettiin Helsingin yliopiston JV Snellman -palkinto ansiokkaasta tieteellisen tiedon välittämisestä. Vuonna 2013 hän sai Aleksanteri-instituutin Ovet-palkinnon Venäjän tuntemuksen edistämisestä Suomessa. Palkinto liittyi Teivaisen ehdotukseen kyrillisten aakkosten opettamisesta. Vuonna 2016 Teivainen sai yhdessä Matti Ylösen kanssa suuryritysten siirtohinnoittelua käsittelevästä artikkelista Yalen yliopiston jakaman Amartya Sen -palkinnon.


title: Teivo Teivainen

text: Vuonna 2017 hän sai Lauri Jäntin säätiön kunniamaininnan yhdessä Maria Mannerin kanssa kirjoittamastaan kirjasta "Brasilia".


title: Teivo Teivainen

text: Teivaisen erityisosaamisalueita ovat globaali poliittinen taloustiede, ihmisoikeudet, poikkikansalliset kansalaisliikkeet, globaali demokratia ja kapitalismin ristiriidat. Hän tutkii demokratian merkitystä, maailmanjärjestelmän tulevaisuutta ja Latinalaisen Amerikan totuuskomissioita.


title: Teivo Teivainen

text: Teivaisen pääteoksena voidaan pitää vuonna 2002 ilmestynyttä kirjaa "Enter Economism, Exit Politics", joka perustuu hänen väitöskirjaansa. Siinä Teivainen analysoi ekonomismin poikkikansallisen leviämisen merkitystä demokratialle. Kirja käsitteli erityisesti Perun muutoksia osana maailmanjärjestelmää.


title: Teivo Teivainen

text: Yksi Teivaisen kiinnostuksen kohteista on globaalin vallan pedagogia, jota hän käsitteli vuonna 2003 ilmestynessä espanjankielisessä kirjassa.


title: Teivo Teivainen

text: Teivainen on julkaissut useita useita globaalia demokratiaa ja kosmopolitanismia käsitteleviä artikkeleita yhdessä professori Heikki Patomäen kanssa. Heidän kirjansa globaalista demokratiasta, "A Possible World", ilmestyi alun perin englanniksi vuonna 2005. Sen jälkeen kirjan eri versioita on julkaistu myös suomeksi, espanjaksi ja arabiaksi. Vuonna 2008 kirjan suomenkielinen versio valittiin yhdeksi neljästä parhaasta Helsingin yliopiston kurssivaatimuksissa olevasta suomalaisesta oppikirjasta.


title: Teivo Teivainen

text: Teivainen on toiminut useissa vaihtoehtoista globalisaatiota kannattavissa kansalaisjärjestöissä, ennen kaikkea Network Institute for Global Democratization – NIGDissä ja Maailman sosiaalifoorumissa. Teivainen oli Attacin johtavan työryhmän jäsen liikettä perustettaessa.


title: Teivo Teivainen

text: Teivainen on aktiivisesti kampanjoinut Venäjällä vangituksi joutuneiden Pussy Riot -yhtyeen jäsenten puolesta.


title: Teivo Teivainen

text: Teivainen tunnetaan aktiivisena yhteiskunnallisena keskustelijana, joka esiintyy usein valtakunnallisissa viestimissä kommentoimassa yhteiskunnallisia teemoja. Teivaisella on myös vakituinen radio-ohjelma "Ajantasan Kaukoputki y"hdessä Charly Salonius-Pasternakin kanssa.


title: Teivo Teivainen

text: Teivainen on järjestänyt kotikaupungissaan Helsingissä myös "maailmanpoliittisia kaupunkikävelyitä," joilla hän esittelee kaupunkikuvan maailmanopoliittisista ulottuvuuksia. Vuonna 2012 tällaisella kävelyllä Uspenskin katedraalin edustalla järjestettiin lyhyt Pussy Riot-taiteilijaryhmää tukeva performanssi, jossa kaksi Pussy Riot-henkisiin asusteisiin pukeutunutta suomalaistaiteilijaa ilmaisivat tukensa vankilatuomiota odottaville Pussy Riotin jäsenille. Tämä performanssi johti Venäjällä suureen mediaskandaaliin, jonka seurauksena Teivaiselle vaadittiin eroa yliopistolta. Venäläisten lähteiden mukaan Teivainen oli muun muassa heittänyt kannullisen virtsaa katedraalin sisälle. Väitteet osoittautuivat perättömiksi ja myöhemmin tapausta pidettiin hyvänä havainnollistuksena kaupunkikuvan piilevistä globaaleista ulottuvuuksista.


title: Teivo Teivainen

text: Vuonna 2017 Teivainen julkaisi kaupunkikävelyihinsä pohjautuvan kirjan, "Maailmanpoliittinen kansalliskävely," joka laajensi kävelyillä esitettyjä teemoja. Kirjassa käsiteltiin kävelyillä pohdittujen teemojen lisäksi esimerkiksi saamelaiskysymystä, rasistisia asenteita eduskunnassa, hakaristin käyttöä Suomen ilmavoimien tunnuksena sekä rotuerottelua Helsingin yöelämässä.


title: Yhteisötalous

text: Yhteisötalous tarkoittaa julkisen sektorin ja yksityisen sektorin väliin jäävää talouden sektoria, jossa toimii esimerkiksi osuuskuntia sekä sellaisia yhdistyksiä ja säätiöitä, jotka harjoittavat havaittavissa määrin liiketoimintaa. Osa niistä on sosiaalisia yrityksiä. Niina Immosen tutkimuksen mukaan yhteisötalous työllisti Suomessa vuonna 2003 noin 5 % kaikista palkansaajista, ja se muodosti myös 5 % nettokansantulon palkkojen ja palkkioiden määrästä.


title: Yhteisötalous

text: Yhteisötalous ei tähtää ensisijaisesti taloudelliseen voittoon, vaan taloudellisen ja sosiaaliseen hyvinvoinnin yhdistämiseen.


title: Nicaragua (järvi)

text: Nicaragua eli Cocicolba on järvi Nicaraguassa. Se on pinta-alaltaan Nicaraguan ja Keski-Amerikan suurin sekä Latinalaisen Amerikan toiseksi ja maailman 19. suurin järvi. Latinalaisessa Amerikassa vain Titicaca on suurempi.


title: Nicaragua (järvi)

text: Tipitapa-joki yhdistää Nicaraguan Managuajärveen . Järven pinta-ala on 8 157 km² ja suurin syvyys 70 metriä. Muiden muassa Granadan, Rivasin, San Carlosin ja San Migueliton kaupungit sijaitsevat Nicaraguajärven rannalla.


title: Nicaragua (järvi)

text: Järven vedet laskevat Karibianmereen Nicaraguan ja Costa Rican rajan muodostavaa San Juan -jokea.


title: Nicaragua (järvi)

text: Nicaraguajärvessä on yli 400 saarta, joista suurimmat ovat Zapatera ja Ometepe. Ometepessa on kaksi tulivuorta: Concepción ja Maderas.


title: Doctor Who

text: Doctor Who on brittiläinen BBC:n vuodesta 1963 tuottama science fiction -televisiosarja. Television pisimpään jatkunut tieteissarja kertoo salaperäisen, vain nimellä Tohtori (”The Doctor”) tunnetun aikamatkaavan avaruusolennon seikkailuista. Tohtori taistelee useita maapalloa ja koko universumia uhkaavia tahoja vastaan. Hänen suurimpia vihollisiaan ovat muun muassa dalekit, kybermiehet (cybermen), itkevät enkelit (Weeping Angels) ja Mestari (The Master). Tohtorilla on usein mukanaan myös ainakin yksi matkakumppani.


title: Doctor Who

text: "Doctor Who" on saavuttanut niin kotimaassaan kuin maailmanlaajuisestikin kulttisarjan maineen, ja se onkin yksi brittiläisen populaarikulttuurin kulmakivistä. Vuonna 2000 sarja arvioitiin kolmanneksi sadan parhaan brittiläisen televisio-ohjelman joukossa.


title: Doctor Who

text: Sarjan aikana Tohtorin roolissa ovat esiintyneet useat eri näyttelijät, mikä selitetään tarinassa Tohtorin kyvyllä ”uudentua” ("regenerate"). Jos Tohtorin keho käy liian heikoksi tai siihen kohdistuu ihmiselle kuolettava isku, Tohtori voi muiden rotunsa edustajien tapaan pelastaa henkensä vaihtamalla jokaisen kehonsa solun uuteen. Edellistä (kahdettatoista) Tohtoria näytteli Peter Capaldi vuosina 2013-2017 ja hänet korvasi Jodie Whittaker, joka teki ensiesiintymisensä vuoden 2017 joulujaksossa. Whitakerin ensimmäinen kokonainen tuotantokausi alkoi syksyllä 2018.


title: Doctor Who

text: Alkuperäistä sarjaa tehtiin 26 peräkkäistä kautta vuosina 1963–1989. Sitä ovat esittäneet Suomessa MTV3 Scifi ja BBC Prime -kanavat. "Doctor Whosta" tehtiin 1960-luvulla myös kaksi elokuvaa, jotka perustuivat niihin sarjan jaksoihin, joissa dalekit esiintyivät ensimmäisiä kertoja. Näissä elokuvissa Tohtoria näytteli Peter Cushing. Niitä ei pidetä osana alkuperäisen sarjan jatkumoa, toisin kuin vuoden 1996 televisioelokuvaa "1999 maailman tuho" (alk. "Doctor Who"), jossa Tohtorin kahdeksatta inkarnaatiota esitti Paul McGann. McGann uusi roolinsa vuonna 2013 ilmestyneessä lyhyessä erikoisjaksossa "The Night of the Doctor". Alkuperäisestä Doctor Who -sarjasta on spin-off-sarja "K-9 and Company".


title: Doctor Who

text: BBC tuhosi sarjan alkuperäiset nauhat 1960- ja 1970-luvuilla, joten monet alkupään jaksoista on menetetty lopullisesti. Aika ajoin kuitenkin löydetään esimerkiksi ulkomaisille televisioyhtiöille lähetettyjä tai filmille siirrettyjä jaksoja. Kahden ensimmäisen Tohtorin aikaisista jaksoista 97 lasketaan kadonneiksi.


title: Doctor Who

text: Vuonna 2000 British Film Instituten kyselyssä ammattilaiset valitsivat sarjan kaikkien aikojen kolmanneksi parhaaksi brittiläiseksi TV-ohjelmaksi.


title: Doctor Who

text: Uudistetun sarjan esitys alkoi vuonna 2005. Ensimmäisenä uudistetun sarjan Tohtorina nähtiin Christopher Eccleston ja sen tuotannosta vastasivat tuolloin käsikirjoittaja Russell T. Davies ja BBC Walesin Julie Gardner. Davies kehitti ohjelmasta myöhemmin myös spin-off-sarjat "Torchwood" ja "The Sarah Jane Adventures". Steven Moffat toimi sarjan pääkäsikirjoittajana ja tuottajana sen viidennestä tuotantokaudesta, joka esitettiin Britanniassa keväällä 2010, vuoden 2017 joulujaksoon saakka, jonka jälkeen hänen paikalleen astui Chris Chibnall.


title: Doctor Who

text: Yle TV2 esitti uuden sarjan ensimmäisen kauden 10. syyskuuta 2006 alkaen, ja uusi sen syksyllä 2007. Sarjan esitys alkoi uudestaan TV2:lla 7. toukokuuta 2012 kausilla 1–3. Kaudet 4–7 esitettiin kesällä 2013 alkaen 22. huhtikuuta 2013. Doctor Whon 50-juhlavuotisspesiaali nähtiin samaan aikaan Ison-Britannian ensiesityksen kanssa Suomessa 23. marraskuuta 2013 simulcastina eli samanaikaisena lähetyksenä, yhdessä 74 muun maan kanssa. 50-vuotisspesiaali rikkoi Guinnessin maailmanennätyksen suurimmasta simulcastista.


title: Doctor Who

text: Kun Tohtorin ensimmäinen näyttelijä William Hartnell jätti sarjan, tuottajat keksivät keinon, jolla uusi näyttelijä saataisiin päärooliin häiritsemättä sarjan jatkuvuutta: Tohtorin ulkonäön vaihtuminen on selitetty sarjassa sillä, että hän läpikäy "uudentumisen" (regeneration) eli Tohtorin kuoleva keho muuttuu uudeksi, mutta hän on silti sama henkilö sisäisesti. Tämä on ominaista myös muille Tohtorin rotuun (ajan herrat/aikavaltiaat, engl. Time Lords) kuuluville. Uudelleensyntymän myötä myös pinnalliset käytöstavat saattavat muuttua, ja esimerkiksi Tohtorin pukeutumistyyli voi vaihtua. Tohtorin muisti ja tärkeimmät motivaatiot säilyvät kuitenkin ennallaan. 1970-luvun tarinassa "The Deadly Assassin" todettiin, että aikavaltiaat voivat uudelleensyntyä vain 12 kertaa, eli Tohtorilla voisi olla käytössään korkeintaan 13 ruumista. Kuitenkin 1980-luvulla ajan herrat tarjosivat Mestarille uutta uudelleensyntymien sykliä. Vuonna 2013, kun Matt Smith joutui jättämään Tohtorin roolin sarjassa, tämä olisi tarkoittanut hahmon kuolemaa kolmentoista käytetyn inkarnaation jälkeen, mutta juonenkäänteet Smithin viimeisessä jaksossa selittivät uuden uudelleensyntymissyklin, ja niinpä Peter Capaldi jatkoi Tohtorin näyttelemistä uuden sarjan 8. tuotantokaudella.


title: Doctor Who

text: Jokainen uusi Tohtori on myös tarjonnut sarjan tuottajille mahdollisuuden muokata ja päivittää ohjelman formaattia: esimerkiksi Jon Pertween esittämän Tohtorin seikkailut tapahtuivat useimmiten nykyajan Maassa, kun taas Tom Bakerin esittämän Tohtorin seikkailut sijoittuivat enemmän avaruuteen ja historiaan. Sarjan vakavuuden ja huumorin asteet ovat myös vaihdelleet eri tuottajien lähestymistapojen myötä. Esimerkiksi 9. 10. ja 11. Tohtorin kausilla huumori oli suuremmassa roolissa kuin viimeisimmillä kausilla.


title: Doctor Who

text: Vaikka kyseessä on yksi ulkonäköään vaihtava henkilö, ”eri” Tohtorit ovat silloin tällöin tavanneet toisensa erikoisjaksoissa, muun muassa ”The Three Doctors” (Hartnell, Troughton ja Pertwee), ”The Five Doctors” (Hartnell, Troughton, Pertwee, Tom Baker ja Davison), ”The Two Doctors” (Troughton ja Colin Baker), ”Time Crash” (Davison ja Tennant), ”The Day of The Doctor” (Tennant, Hurt, Smith) ja "Twice Upon a Time" (Hartnell ja Capaldi).


title: Doctor Who

text: Paul McGannin ja Christopher Ecclestonin inkarnaatioiden väliin esiteltiin vuonna 2013 John Hurtin esittämä "Sotatohtori", joka taisteli Aikasodassa dalekeja vastaan. Myöhemmät Tohtorin inkarnaatiot olettivat tämän inkarnaation tuhonneen Gallifreyn ja tappaneen Ajan herrat sukupuuttoon eivätkä sen vuoksi pitäneet häntä virallisesti Tohtorina.


title: Doctor Who

text: Tohtorin kumppanit ovat olleet oleellinen osa sarjaa aina sen alkuvuosista lähtien. Kumppanit ovat olleet pääasiassa ihmisiä ja heidän roolinsa on usein muistuttaa Tohtoria hänen "moraalisesta vastuustaan" ja opettaa hänelle myötätuntoa. Alkuperäisessä sarjassa kumppaneiden tarkoituksena oli myös toimia katsojan sijaisena, joiden avulla katsoja voi oppia uusia asioita Tohtorista ja joille Tohtori voi toimia isähahmona. Tärkeitä kumppaneita sarjan alkuvuosina olivat naispuolinen Ajan herra Romana (Mary Tamm ja Lalla Ward) sekä Sarah Jane Smith (Elisabeth Sladen), jolle kehitettiin myöhemmin myös oma spin-off-sarja "The Sarah Jane Adventures".


title: Doctor Who

text: Uudistetussa sarjassa Tohtorilla on suurimman osan ajasta yksi naispuolinen kumppani, jolla on keskeinen rooli. Steven Moffat on kuvaillut kumppanin olevan sarjan varsinainen päähahmo, sillä tarina alkaa aina alusta jokaisen kumppanin myötä ja he muuttuvat ja kehittyvät tapahtumien seurauksena enemmän kuin itse Tohtori. Yhdeksännen ja kymmenennen Tohtorin pääkumppanit olivat Rose Tyler (Billie Piper), Martha Jones (Freema Agyeman) ja Donna Noble (Catherine Tate). Lisäksi Mickey Smith (Noel Clarke), Jackie Tyler (Camille Coduri) ja Jack Harkness (John Barrowman) olivat pienemmässä roolissa Tohtorin kumppaneina. Yhdestoista Tohtori oli ensimmäinen joka matkusti ajassa ja avaruudessa pariskunnan kanssa: hänen kumppaneitaan olivat aviopari Amy Pond (Karen Gillan) ja Rory Williams (Arthur Darvill). Myös väärässä aikajärjestyksessä tapahtuneet kohtaamiset River Songin (Alex Kingston) ja Clara Oswaldin (Jenna Coleman) kanssa olivat merkittävä osa sarjan juonta. Kahdestoista Tohtori matkusti kahdella ensimmäisellä kaudellaan Clara Oswaldin kanssa, mutta yhdeksännen kauden lopussa Clara poistui sarjasta. Uusimman kumppanin nimi oli Bill Potts, jota esitti Pearl Mackie sarjan kymmenennellä kaudella.


title: Doctor Who

text: Dalekit (engl. Daleks) ovat mutanttilaji, jota vastaan ajan herrat taistelivat suuressa aikasodassa. Dalekit lukeutuvat Tohtorin arkkivihollisiin. Dalekien sotahuuto on ”EX-TER-MI-NATE”!


title: Doctor Who

text: Kybermiehet (engl. Cybermen) olivat Maan rinnakkaisplaneetta Mondasin asukkaita, jotka alkoivat lisätä itseensä mekaanisia osia siihen asti, kunnes he olivat muuttuneet kylmiksi, loogisesti laskelmoiviksi kyborgeiksi. Sen jälkeen nämä alkoivat levitä galaksin halki muuttaen muut humanoidilajit kaltaisekseen, kunnes katosivat. Uuden sarjan kaudella 2 vuonna 2006, keksijä John Lumic loi kybermiehet myöhemmin uudelleen Maan rinnakkaisuniversumissa, josta ne ovat edelleen levinneet "meidän" universumiimme. Kybermiesten ainoa Tehtävä on "päivittää" Ihmisiä Kybermiehiksi. Jos Joku heistä kieltäytyy, heidät "poistetaan" eli tapetaan. Dalekien tavoin heillä on oma sanontansa "DELETE!"


title: Doctor Who

text: Hiljaiset (engl. Silents) olivat jo ennen ihmisiä eläneitä humanoideja Maapallolla. He olivat muokanneet ihmisen tapahtumia koko lajin olemassaolon ajan. Heillä on pitkä ja hoikka vartalo ja puku päällä. Tohtori kuitenkin lopulta saattoi Hiljaiset tuhon partaalle, ottamallaan videolla yhdistettynä televisiolähetykseen vuonna 1969, jossa lajin yksilö sanoi "You should kill us all" (Suomeksi: "Teidän pitäisi tappaa meidät kaikki"). Tämän jälkeen ihmiset ajoivat Hiljaiset pois maapallolta. Lajia on verrattu internet-kauhutarinahahmoon Slender Maniin, mutta yhteiset piirteet eivät ole tarkoituksellisia.


title: Doctor Who

text: Hiljaisuus (engl. the Silence) oli Hiljaisista koostuva uskonnollinen ryhmä tai aate, joka halusi estää Tohtoria pääsemästä Trenzaloreen. Ennustuksen mukaan ”Hiljaisuus lankeaa kun kysymys kysytään.” Kysymys oli universumin vanhin kysymys, eikä kukaan elävä olento tai ihminen voinut siihen vastata. (Kysymys oli ”Tohtori kuka?” eli ”Doctor Who?”). Vuoden 2013 joulujaksossa selvisi, että kysymyksen kysyivät tasku-universumiin piilotetut ajan herrat. Hiljaisuus halusi estää Tohtoria vastaamasta kysymykseen, sillä jos ajan herrat pääsevät takaisin "meidän" universumiimme, heidän paluustaan syttyisi uusi aikasota. Clara Oswald vastasi "Tohtori kuka?"-kysymykseen, että "Tohtori" on ainoa nimi, jonka Tohtori tarvitsee.


title: Doctor Who

text: Itkevät enkelit (engl. Weeping Angels) olivat eläviä kivipatsaita, jotka söivät aikaenergiaa. Ne lähettivät saaliinsa takaisin ajassa ja antoivat sen elää elämänsä loppuun asti. Ne pystyivät liikkumaan vain, jos mikään elävä olento ei katsonut niitä, ja näin ollen pyrkivät myös tuhoamaan valonlähteet, kuten lamput. Tohtori kuvaili tätä universumin parhaimmaksi puolustusmekanismiksi. Enkelit pystyvät myös ottamaan toiset patsaat hallintaansa. Tohtorin mukaan enkeleissä on kyse eräänlaisesta "kvanttilukosta", kun enkeleitä katsoo niitä ei ole olemassa.


title: Doctor Who

text: Silurialaiset (engl. the Silurians) ovat liskoihmisiä, jotka olivat asuneet maapallolla ennen ihmisiä, mutta vetäytyivät Maan alle, kun ne saivat tietää, että asteroidi on törmäämässä Maahan. Osa Silurialaisista on Tohtorin ystäviä, kuten Neiti Vastra, joka on auttanut Tohtoria kauden 6 jaksoista lähtien joissakin jaksoissa.


title: Doctor Who

text: Judoonit (engl. the Judoon) olivat "avaruuspoliiseja", jotka olivat sarvikuonoa muistuttavia olioita. Judooneilla ei ole toimivaltaa maassa, koska se ei ole heidän hallitsijoiden omistama.


title: Doctor Who

text: Jääsoturit (engl. The Ice Warriors) ovat marsilainen liskohumanoidilaji. Jääsotureilla on hyvin edistynyt yhteiskunta, Ja heillä on Sota-arvonimet. Jotkut Jääsotureista tulivat maahan Jääkaudella, jolloin maapallo oli heille hyvä asuinpaikka. Jääkauden lopussa Melkein kaikki Jääsoturit jotka olivat maassa, onnistuivat pakenemaan Marsiin. Pakenemisessa epäonnistuneet yksilöt jäivät jumiin Maahan moniksi vuosisadoiksi, kunnes ihmiset löysivät heidät. Tohtori on Jääsotureiden hyvä ystävä, sillä hän on pelastanut jääsotureita monta kertaa.


title: Terttuselja

text: Terttuselja eli euroopanterttuselja ("Sambucus racemosa") on punamarjainen, pari metriä korkea pensas. Sen luontainen kasvualue on Etelä- ja Keski-Euroopassa, mutta yleisenä puutarhakasvina se on levinnyt satunnaisesti luontoon laajalla alueella lähes koko Euroopassa ja Luoteis-Aasiassa. Terttuseljan marjat ovat lievästi myrkyllisiä.


title: Terttuselja

text: Terttuselja kasvaa 2–4 metriä korkeaksi. Sirottavahaaraiset oksat ovat kellanharmaita. Lehdet ovat vaaleanvihreitä ja päätöparisia. Lehdykät ovat 4–12 cm pitkiä, suikeita ja hammaslaitaisia. Kasvi kukkii toukokuussa kellan- tai vihertävänvalkoisin kukin. Punaiset, lievästi myrkylliset marjat kypsyvät loppukesästä. Ulkonäkönsä puolesta terttuselja muistuttaa hieman pihlajaa, mutta seljan tympeä, voimakas haju estää ihmistä syömästä sen marjoja vahingossa. Monet linnut kuitenkin syövät sen marjoja, muun muassa kottaraisten näkee usein parvina ruokailevan seljapensaissa. Linnut myös levittävät tehokkaasti sen siemeniä.


title: Terttuselja

text: Terttuselja on alun perin kotoisin Etelä- ja Keski-Euroopasta. Luontainen kasvualue ulottuu idässä Puolaan saakka. Nykyään lajia tavataan satunnaisesti lähes koko Euroopassa sekä Luoteis-Aasiassa. Pohjois-Eurooppaan terttuselja on tuotu puutarhakasviksi jo vuosisatoja sitten. Kasvin siemeniä on esimerkiksi löydetty arkeologisissa kaivauksissa keskiaikaisista kerrostumista. Suomen luontoon terttuselja alkoi levitä puutarhoista 1900-luvun alkupuolella. Nykyään terttuselja on varsin yleinen Etelä-Suomessa ja tavallinen Oulun korkeudelle saakka.


title: Terttuselja

text: Puutarhoista terttuselja on karannut vieraslajiksi esimerkiksi puistoihin, tienvarsiin, metsiin ja kallioille. Vanhoissa pihapiireissä kasvia tavataan tyypillisesti ulkokäymälän tai tunkion läheisyydessä runsasravinteisessa kasvupaikassa. Tästä terttuselja onkin saanut Suomessa kansanomaisen nimityksen "paskamarja".


title: Terttuselja

text: Terttuseljaa on kasvatettu Euroopassa pitkään koriste- ja rohdoskasvina. Marjoista on tehty hyytelöä, mehua ja jopa marjaviiniä. Terttuseljan kukat ja kypsät marjat eivät ole myrkyllisiä ja ravintokäytössä myrkylliset siemenet ja raakileet poistetaan. Nykyään terttuseljalla on Suomessa merkitystä lähinnä koristekasvina. Se on talvenkestävä ja kaunis pensas. Terttuseljasta on olemassa muutamia viljelylajikkeita, kuten lehdiltään kapealiuskainen sulkaterttuselja ('Laciniata', 'Plumosa', 'Tenuifolia') ja kellertävälehtinen keltaterttuselja ('Aurea').


title: Terttuselja

text: Terttuseljassa tavataan yleisesti seljahärmää ("Erysiphe vanbruntiana"). Suomesta tätä härmäsientä voi nykyään löytää lähes jokaisesta pensaasta erityisesti sateisina kesinä. Seljahärmä vaurioittaa terttuseljan lehtiä muuttaen ne harmahtaviksi.


title: Bal-Sagoth

text: Bal-Sagoth on Yorkshiressa, Englannissa vuonna 1993 perustettu sinfonista black metalia soittava yhtye. Kappaleissaan Bal-Sagoth kertoo eeppisiä saagoja, joissa yhdistyy fantasia, science fiction, myytit ja legendat. Yhtyeen nimi tulee Robert E. Howardin novellista "Bal-Sagothin jumalat".


title: Iriomotenkissa

text: Iriomotenkissa ("Prionailurus iriomotensis" tai "Felis iriomotensis") on ainoastaan Iriomoten saarella Japanissa tavattava kissaeläinlaji.


title: Iriomotenkissa

text: Iriomotenkissanaaraan pituus on keskimäärin hännän tyvestä kuonoon mitattuna noin 50 cm, josta häntä on noin 25 cm. Urokset ovat hiukan suurempia. Iriomotenkissa on siis samankokoinen kuin kesykissa, mutta sen häntä on tuuheampi ja lyhyempi kuin kesykissan. Lajin kissojen turkki on tummanharmaa, ja siinä on tiheästi mustia pilkkuja, jotka muodostavat juovanauhoja. Kissan paino on noin 4–7 kg.


title: Iriomotenkissa

text: Kissojen elinympäristöön kuuluvat rannat ja metsät. Se elää maan tasalla mutta on myös taitava kiipeilijä. Iriomotenkissan pääasiallista saalista ovat äyriäiset, kotilot, liejuryömijät ja maalle nousevat pikkukalat.


title: Iriomotenkissa

text: Laji on vaarassa kuolla sukupuuttoon. Niitä arvellaan olevan jäljellä enää alle sata yksilöä. Iriomotenkissan uhanalaisuus johtuu luultavasti siitä, että sen asuinalue on erittäin pieni. Iriomotenkissa asuu Iriomoten saarella Okinawan läänissä Japanissa. Laji onkin nykyään suojelukohde.


title: Iriomotenkissa

text: Kissalajin löysi eläintieteilijä Yoshinori Imaizumi Irimotensaarelta vuonna 1965, jolloin laji herätti suurta huomiota sekä Japanissa että muualla. Aluksi iriomotenkissa luokiteltiin omaksi "Mayailurus-"suvun lajikseen, mutta nykyisen käsityksen mukaan se on luokiteltu "Prionailurus"-sukuisen leopardikissan alalajiksi.


title: Fiat Seicento

text: Fiat Seicento on Fiatin vuosina 1998–2010 valmistama A-segmentin henkilöautomalli, joka korvasi Fiat Cinquecenton. Seicento on italiaa ja tarkoittaa kuuttasataa. Mallin seuraajaksi esiteltiin vuonna 2007 Fiat 500, mutta Seicento pysyi vielä joillain markkinoilla mallistossa vuoteen 2010 saakka.


title: Fiat Seicento

text: Seicento ei eronnut merkittävästi edeltäjästään Cinquecentosta, sillä perusrakenne ja ulkomuoto olivat lähestulkoon ennallaan. Kokonaispituus oli kasvanut yhdeksällä senttimetrillä. Moottoreina olivat aluksi 0,9- (39 hv) ja 1,1-litraiset (54 hv) bensiinimoottorit. Näistä pienempi poistui valikoimasta syksyllä 2000. Manuaalivaihteiston lisäksi saatavana oli puoliautomaattinen "Citymatic"-vaihteisto, jossa ei ole kytkinpoljinta.


title: Fiat Seicento

text: Vuoden 2000 Euro NCAP -kolaritestistä Seicento sai tulokseksi puolitoista tähteä viidestä, joka tekee siitä yhden heikoiten testissä menestyneistä automalleista. Siinä ei ollut vakiovarusteena yhtäkään turvatyynyä, minkä vuoksi kuljettaja altistui etu- ja sivutörmäystesteissä hengenvaarallisille vammoille.


title: Fiat Seicento

text: Vuonna 2005 Seicenton nimeksi vaihdettiin Fiat 600 alkuperäisen 600-mallin 50-vuotisjuhlan kunniaksi. Samalla autoon tehtiin myös ulkonäöllisiä uudistuksia. Kesällä 2007 moottorivalikoimaa laajensi 1,2-litrainen (69 hv).


title: Sarcofagus

text: Sarcofagus (Sargofagus LTD) on vuonna 1977 perustettu suomalainen heavy metal -yhtye, jota pidetään usein Suomen ensimmäisenä heavy metal -bändinä. Yhtyeen keulahahmo Kimmo Kuusniemi esitti tekemässään dokumenttielokuvassa Promised Land Of Heavy Metal mielipiteenään, ettei Suomi 1980-luvun alussa ollut valmis heavy metalliin. Levynsä "Moottorilinnut" yhtye joutui julkaisemaan nimen Kimmo Kuusniemi Band alla, koska ei saanut käyttää nimeä Sarcofagus. Levy oli samalla ensimmäinen suomeksi laulettu heavy metal -albumi. Yhtye on edelleen sitä mieltä, että levy olisi pitänyt julkaista Sarcofagus-nimen alla. Pääosan Moottorilinnut-levyn kappaleista lauloi Jukka Ritari, mutta "10000 megawatin totuus" kappaleen lauloi Kirka ja "Elävien hautausmaa" sekä "Metallinen sateenkaari" kappaleet Muska.


title: Sarcofagus

text: Yhtyeen kolmesta albumista kaksi ensimmäistä, "Cycle of Life" ja "Envoy of Death", on julkaissut uudelleen cd-muodossa vuonna 1996 italialainen Mellotron-yhtiö. Vuosina 2006-2007 Poptori julkaisi cd-painoksen yhtyeen kolmesta ensimmäisestä levystä. Syyskuussa 2009 Rocket Records julkaisi kokoelman Anthology 1979–1982, joka sisältää yhtyeen koko vuosina 1979-1982 julkaistun tuotannon.


title: Sarcofagus

text: Sarcofaguksen kokoonpano vaihteli levy levyltä. Nykyiseen kokoonpanoon kuuluvat Kimmo Kuusniemi (kitara, rummut), Tanja Katinka Karttunen (laulu), Esa Kotilainen (kosketinsoittimet) ja Juha Kiminki (basso).Livealbumit


title: Sarcofagus

text: Kokoelma-albumit


title: Sarcofagus

text: Singlet


title: Sarcofagus

text: Videot


title: Puhelinkioski

text: Puhelinkioski, arkikielessä usein puhelinkoppi, on julkisella paikalla oleva maksullinen puhelin. Puhelinkioskit ovat yleensä lasiseinäisiä ja alumiinirunkoisia koppeja, jotka on varustettu lankapuhelimella ja puhelinluettelolla. Puhelut maksettiin puhelinkioskeissa alkujaan kolikoilla, mutta myöhemmin nämä puhelinkioskit korvattiin puhelukorteilla toimivilla.


title: Puhelinkioski

text: Ensimmäinen kioski avattiin tiettävästi 1878 Yhdysvaltain Connecticutissa. Yleisiksi ne tulivat kuitenkin teollisuusmaissa vasta 1910-luvulla, ja esimerkiksi Suomen ensimmäinen puhelinkioski otettiin käyttöön vuonna 1912. Matkapuhelimien yleistyttyä puhelinkioskien tarpeellisuus ja käytännöllisyys ovat laskeneet lähes kaikkialla, eikä niitä ole Suomessa käytössä enää lainkaan. Vuonna 2007 oli luovuttu jo lähes kaikista puhelinkioskeista, ja viimeisetkin purettiin vuonna 2009.


title: Puhelinkioski

text: Puhelinkioskit olivat aikoinaan olennainen osa populaarikulttuuria, ja ne esiintyivät tv-sarjoissa ja elokuvissa. Näistä lienevät olleet tunnetuimpia Britannian punaiset puhelinkioskit. Puhelinkioskit joutuivat helposti ilkivallan kohteiksi, ja esimerkiksi niiden ikkunoita ja puhelinkojeita rikottiin säännöllisesti.


title: Puhelinkioski

text: Puhelinkioskien muotoilu vaihteli eri aikoina. Suomen ensimmäiset puhelinkioskit olivat rustiikkisia ja koristeellisen muotoisia. Myöhemmin siirryttiin alumiinirunkoisiin ja lasiseinäisiin kioskeihin, jotka lopulta jäivätkin kaikkein yleisimmäksi malliksi. Puhelinkioskien käytöstä poistamisen jälkeen moni niistä on päätynyt uudenlaiseen käyttöön: joko siinä olevat raaka-aineet on käytetty uudestaan tai sitten kioskista on tehty esimerkiksi varasto tai taideteos.


title: Puhelinkioski

text: Joissain maissa muodostui 1950-luvun lopussa muoti-ilmiöksi yrittää ennätyksiä, joissa mahdollisimman monta ihmistä ahtautui yhteen puhelinkoppiin samanaikaisesti.


title: Santa Cruz de La Palma

text: Santa Cruz de La Palma on kaupunki La Palman saaren itäosassa Santa Cruz de Tenerifen maakunnassa Kanariansaarilla. Sen pinta-ala on 43,38 km² ja väkiluku oli 15 581 vuonna 2017.


title: Santa Cruz de La Palma

text: Espanjalainen Alonso Fernández de Lugo perusti Santa Cruz de La Palman 3. toukokuuta 1493. Nykyisin kaupunki on erinomainen esimerkki perinteisestä kanarialaisesta arkkitehtuurista parvekkeineen ja värikkäine rakennuksineen.


title: E-Sword

text: e-Sword on ilmainen Raamatun opiskeluohjelma Windows-alustalle, josta on tehty myös kevytversiot iPhone-matkapuhelimille, iPadille ja Pocket PC -kämmentietokoneille. Ohjelma sisältää erilaisia käännöksiä Raamatusta, useampia karttoja ja kommentaareja sekä sanakirjoja.


title: E-Sword

text: e-Swordilla voi lukea tai vertailla virallisen normaalin englanninkielisen raamatun tekstiä muihin Raamatun käännöksiin kuten esimerkiksi Suomen Pyhä Raamattu tai saksankielinen Lutherin Raamattu, joita voi ladata ilmaiseksi ohjelman sivuilta.


title: La Gomera

text: La Gomera on yksi Kanariansaarista. Se kuuluu Santa Cruz de Tenerifen maakuntaan. La Gomeran väkiluku oli 22 622 vuonna 2008.


title: La Gomera

text: La Gomeran pääkaupunki on San Sebastián de La Gomera, jonka lisäksi saarella sijaitsevat Agulon, Alajerón, Hermiguan, Valle Gran Reyn ja Vallehermoson kunnat.


title: La Gomera

text: La Gomera on pieni, muodoltaan pyöreä vulkaaninen saari. Saaren halkaisija on noin 22 kilometriä. Saaren maisemia hallitsevat jylhät vuoristot ja vehreät aarniometsät, jotka hehkuvat vasten sinistä Atlanttia. Alueelta löytyy myös laakeripuumetsää, joka on nykyisin erittäin harvinaista. Korkein huippu, Alto de Garajonay, nousee 1 487 metriin.


title: La Gomera

text: La Gomeran erikoisuus on foneettinen vihellyskieli silbo. Aikoinaan vihellyskieltä käytettiin laaksojen yli kommunikoimiseen. Tämä muinainen tapa elää vieläkin: vihellyskieli on yhä pakollinen oppiaine paikallisissa kouluissa.


title: La Gomera

text: Ruokakulttuuri La Gomeralla on melko samanlainen kuin muilla Kanariansaarilla, mutta paikallisia erikoisuuksia ovat "miel de palma", palmuhunaja, sekä "almogrote"-juustolevite.


title: La Gomera

text: La Gomera ei ole massaturismikohde: matkailijoiden virta on onnistuttu pitämään suhteellisen matalana matkaajien suunnatessa suuremmille naapurisaarille. Saaren turismi on hyvin erilaista kuin muilla Kanariansaarilla: saari on vehmas ja sen polut sopivat hyvin patikointiin tai maastopyöräilyyn, mutta saaren tummahiekkaiset rannat eivät ole erityisen houkuttelevat uimiseen tai auringonottoon. Saari on suosittu päiväretkikohde naapurisaarella Teneriffalla lomaileville turisteille. Keskellä saarta sijaitseva Garajonayn kansallispuisto on Unescon maailmanperintökohde, ja siellä sijaitsee myös saaren korkein vuorenhuippu. Saarella on myös yksi hyväkuntoinen ja taidolla suunniteltu golfkenttä. Vilkasta yöelämää tai monipuolista ostostarjontaa saarelta ei löydy. Useimmat saaren hotellit ovat keskittyneet Valle Gran Reyn alueelle tai pääkaupunki San Sebastíaniin.


title: La Gomera

text: La Gomeran pieni lentokenttä sijaitsee Playa Santiagossa, ja sinne liikennöivät vain paikalliskoneet Teneriffan pohjoiselta kentältä. Teneriffan Los Cristianosista on lauttayhteys La Gomeralle. Lauttamatka taittuu alle tunnissa.


title: La Gomera

text: Saarella liikkuu harvakseltaan paikallisbusseja. Kätevimmin paikasta toiseen pääsee autolla tai polkupyörällä. Tiet ovat mutkaisia ja mäkisiä vuoristoteitä.


title: El Hierro

text: El Hierro (ent. Ferro) on yksi Kanariansaarista. Se kuuluu Santa Cruz de Tenerifen maakuntaan. El Hierron pinta-ala on 278 km² ja sen väkiluku oli 10 753 vuonna 2008. El Hierro on Graciosan jälkeen toiseksi pienin asutuista Kanariansaarista.


title: El Hierro

text: Saaren ainoat kunnat ovat El Pinar de El Hierro, La Frontera ja Valverde. Valverde on saaren hallinnollinen keskus, ja vuonna 2013 siellä oli 5 048 asukasta. El Pinar de El Hierro tuli omaksi kunnaksi La Fronterasta vuonna 2007.


title: El Hierro

text: El Hierro on pieni, vulkaaninen saari, jonka maasto on karun kaunista. Tulivuorenpurkauksia tapahtuu kuitenkin vain harvoin: syksyllä 2011 tapahtunut vedenalainen tulivuorenpurkaus oli ensimmäinen sitten vuoden 1793. Muun muassa La Restingasta löytyy laavahiekkainen uimaranta. El Hierrolla elää myös monia kotoperäisiä lajeja, muun muassa äärimmäisen uhanalainen kanarianjättilisko.


title: El Hierro

text: El Hierrolla käy vain vähän turisteja, eikä esimerkiksi Suomesta järjestetä pakettimatkoja El Hierrolle. Saari on erittäin rauhallinen lomakohde, jossa yöelämä ja ostosmahdollisuudet ovat minimaalisia. Saari sopii erityisen hyvin patikoijille, sillä saarella on useita eritasoisia vaellusreittejä sekä mahtavia näköalapaikkoja. Saarta on myös pidetty yhtenä Euroopan parhaista sukelluskohteista, sillä merivesi on kirkasta ja merestä löytyy eksoottisia kaloja. El Hierrolla on myös hyvät mahdollisuudet rauhalliseen rantalomailuun. Saarella on vain muutama hotelli, mutta suosittuja majoitusmuotoja ovat myös lomahuoneistot sekä luonnon keskellä sijaitsevat mökit ja maatilat.


title: El Hierro

text: El Hierrolla on pieni lentoasema, jonne likennöidään vain paikallislentoja Teneriffalta ja Gran Canarialta. Lentoasema sijaitsee pääkaupunki Valverden kupeessa. Teneriffalta on El Hierrolle myös lauttayhteys.


title: El Hierro

text: Vanhalla ajalla Ferro oli maailman läntisin tunnettu maa-alue. Tämän vuoksi Klaudios Ptolemaios valitsi Ferron meridiaanin lähtökohdaksi, josta maailman pituusasteet laskettiin. Saman pituuspiirin määräsi vuonna 1634 myös kardinaali Richelieu Ranskassa käytettävien karttojen nollapituuspiiriksi, mutta myöhemmin tarkoitukseen alettiin käyttää Pariisin observatorion pituuspiiriä. Suomessa pituusasteita mitattiin toisinaan Ferrosta vielä 1800-luvulla. Vasta Washingtonissa vuonna 1884 pidetyssä kansainvälisessä kokouksessa Greenwichin meridiaani määrättiin nollameridiaaniksi.


title: Andreas Isaksson

text: Andreas Isaksson (s. 3. lokakuuta 1981 Smygehamn, Skånen maakunta, Ruotsi) on ruotsalainen jalkapalloilija, pelipaikaltaan maalivahti. Hän on 199 senttimetriä pitkä.


title: Andreas Isaksson

text: Isaksson on edustanut Trelleborgia, Juventusta, Djurgårdenia, Rennesiä, Manchester Cityä, PSV:tä ja Kasımpaşaa.


title: Andreas Isaksson

text: Isaksson toimi pitkään Ruotsin maajoukkueen ykkösmaalivahtina. Hän on kuulunut Ruotsin joukkueeseen vuoden 2002 MM-kisoissa, vuoden 2004 EM-kisoissa, vuoden 2006 MM-kisoissa, vuoden 2008 EM-kisoissa ja vuoden 2012 EM-kisoissa. Kaikkiaan hän pelasi 133 maaottelua vuosina 2002–2016.


title: Grob

text: Grob-Werke Verwaltungs GmbH on saksalainen vuonna 1926 perustettu ilmailualan teollisuusyhtiö. Se valmistaa työstökoneita ja lentokoneita.


title: Grob

text:
Grob on ollut merkittävä purjelentokoneiden valmistaja, mutta nykyisin se painottuu yleisilmailukoneisiin kuten "G 140TP" ja G 115 sekä G 120.
"Grob SPn Utility Jet" on kehitteillä oleva 8-paikkainen suihkuliikelentokone.
Grob-Werken perusti vuonna 1926 tri Ernst Grob Münchenissä. Tuotanto oli aluksi polttomoottoreita ja konepajan työstökoneita.


title: Thomas Sørensen

text: Thomas Løvendahl Sørensen (s. 12. kesäkuuta 1976 Fredericia, Tanska) on tanskalainen jalkapalloilija, pelipaikaltaan maalivahti.


title: Thomas Sørensen

text: Sørensen pelasi seuratasolla kotimaassaan Odensessa, Vejlessä ja Svendborgissa sekä Englannissa Sunderlandissa, Aston Villassa ja Stokessa. Uransa hän päätti australialaisessa Melbourne Cityssä.


title: Thomas Sørensen

text: Sørensen toimi pitkään Tanskan maajoukkueen ykkösmaalivahtina ja pelasi kaikkiaan 101 maaottelua vuosina 1999–2012. Hän on kuulunut Tanskan joukkueeseen muun muassa vuoden 2000 EM-kisoissa, vuoden 2002 MM-kisoissa ja vuoden 2004 EM-kisoissa.


title: Natriumasetaatti

text: Natriumasetaatin kemiallinen kaava on NaCHO ja rakennekaava CHCOONa. Se on etikkahapon (CHCOOH) natriumsuola. Vedetön natriumasetaatti on normaaliolosuhteissa olomuodoltaan valkoista, hygroskooppista (ilmasta kosteutta helposti imevää), kiteistä jauhetta, jonka moolimassa on 82,04 g/mol, sulamispiste 324 °C, liukoisuus veteen 47 g/100ml 20 °C:n lämpötilassa, itsesyttymislämpötila 607 °C ja CAS-numero 127-09-3.


title: Natriumasetaatti

text: Rakeista natriumasetaattia käytetään mm. lentokenttien liukkaudentorjunnassa paksumman jään poistoon. Natriumasetaattia käytetään elintarvikkeissa lähinnä säilöntäaineena ja happamuudensäätöaineena. Sen E-koodi on E 262.


title: Natriumasetaatti

text: Natriumasetaatista voi myös tehdä "kuumajäätä". Ensin vettä kiehutetaan kuumalla levyllä ja lisätään natriumasetaattia niin kauan kuin sitä ei enää liukene veteen. Seoksen annetaan jäähtyä huoneenlämpötilaan, jolloin se tulee ylikylläiseksi. Jäähtynyt, ylikylläinen liuos voi jähmettyä kosketuksesta natriumasetaatin kiteytyessä, ja sen lämpötila voi nousta yli 40 celsiusasteen. Tätä reaktiota käytetään hyväksi kädenlämmittimissä, joiden sisältämä geelimäinen natriumasetaattiliuos saadaan kiteytymään taivuttamalla pientä metallilevyä. Natriumasetaatti kuuluu näiden ominaisuuksiensa vuoksi ns. faasimuutosmateriaaleihin eli PCM-materiaali (Phase Change Material).


title: Tegelin lentoasema

text: Berlin-Tegelin lentoasema (myös nimellä Otto Lilienthalin lentoasema) on toinen Berliinin kaupallinen lentoasema Schönefeldin lentoaseman ohella. Tegel on niistä vilkkaampi ja vuonna 2014 asema palveli 20,7 miljoonaa matkustajaa. Lentoasema on Saksan neljänneksi vilkkain.


title: Tegelin lentoasema

text: Berliinin ilmasillan aikana vuonna 1948 Tegeliin rakennettiin Euroopan pisin kiitotie (2 400 metriä). Modernit asemarakennukset rakennettiin 1970-luvulla, jolloin alettiin korvata jo pieneksi käynyttä sekä runsaan asutuksen keskellä sijaitsevaa Tempelhofin lentoasemaa.


title: Tegelin lentoasema

text: Tegelin lentoasema tunnetaan erityisesti sen kuusikulmaisesta muodostaan ja siitä muodostuvasta ”sisäpihasta”, jonne bussit ja taksit pääsevät kätevästi. Kuusikulmaisen muodon on todettu helpottavan aseman liikennejärjestelyjä sekä myös matkustajien asemalta poistumista. Vuonna 1975 valmistuneen rakennuksen suunnitteli sittemmin Saksan kuuluisimmaksi kohonnut arkkitehtitoimisto Gerkan, Marg und Partner.


title: Tegelin lentoasema

text: Tempelhofin lentoaseman tavoin myös Tegel on tarkoitus sulkea uuden Berlin-Brandenburgin kansainvälisen lentoaseman valmistuttua.


title: Tegelin lentoasema

text: Tegelin lentoasemalla on kaksi kiitotietä, joiden pituudet ovat 3 023 ja 2 424 metriä. Vaikka Tegelissä oli rakentamisen aikaan vuonna 1948 Euroopan pisin kiitotie, ei sillä pystytä enää liikennöimään uusilla laajarunkokoneilla, kuten Airbus A380:lla.


title: Doro Pesch

text: Doro Pesch (oik. Dorothee Pesch, s. 3. kesäkuuta 1964 Düsseldorf, Länsi-Saksa) on eräs tunnetuimmista naispuolisista heavy metal -laulajista, ja hän on ansainnut nimityksen Metal Queen. Doro asuu nykyään New Yorkissa.


title: Doro Pesch

text: Doro aloitti uransa musiikin parissa Snakebite-yhtyeessä, mutta vuonna 1983 hän liittyi edellisenä vuonna perustettuun Warlock-yhtyeeseen. Vuonna 1987 Warlock menetti oikeudet nimeensä entiselle managerilleen, ja Doron ollessa ainoa alkuperäisjäsen bändissä, hän päätti jatkaa omalla nimellään ja aloitti soolouransa. Hänen toisen sooloalbuminsa on tuottanut Kiss-yhtyeen Gene Simmons. Doron yhtyeessä soittavat tällä hetkellä Nick Douglas (basso), Johnny Dee (rummut), Luca Princiotta (kitara) sekä Bas Maas (kitara).


title: Doro Pesch

text: Doro on maininnut suosikkiyhtyeekseen Judas Priestin.


title: Doro Pesch

text: Toukokuussa 2014 Doron juhlakeikalla vierailivat suomalaiset muusikot Mr. Lordi ja Amen.


title: Manuel Poggiali

text: Manuel Poggiali (s. 14. helmikuuta 1983) on sanmarinolainen ratamoottoripyöräilijä. Hän kilpaili 250-kuutioisten luokassa itävaltalaisessa KTM-tallissa. Poggiali voitti 125-kuutioisten maailmanmestaruuden 2001 ja 250-kuutioisten 2003.


title: Manuel Poggiali

text: Poggiali lopetti uransa vuonna 2008.


title: Anna Tapion koulu

text: Anna Tapion koulu (aiemmin Aitoon kotitalouskeskikoulu) on Pälkäneellä Aitoon kylässä sijaitseva sisäoppilaitos ja Suomen ainoa perusasteen sisäoppilaitos. Anna Tapion koulussa opiskellaan peruskoulun seitsemännen, kahdeksannen ja yhdeksännen vuosiluokan lisäksi ammatillisia matkailu-, ravitsemus- ja talousalan kursseja noin 40 opintoviikon verran. Koulu on nimetty ensimmäisen johtajansa Anna Tapion mukaan.


title: Anna Tapion koulu

text: Anna Tapion koulussa opiskelee keskimäärin yli 300 oppilasta. Anna Tapion kouluun haetaan peruskoulun kuudennelta luokalta. Oppilaiden valintaan vaikuttaa kuudennen luokan todistus sekä oppilaan käyttäytyminen. Anna Tapion koulu ottaa myös esimerkiksi koulukiusattuja oppilaita; tällöin tarvitaan Anna Tapion säätiön päätös. Anna Tapion koulun oppilaat ovat kotoisin ympäri Suomea ja asuvat viikot koulun asuntolassa.


title: Anna Tapion koulu

text: Anna Tapion koulu antaa jatko-opintokelpoisuuden kaikkiin lukioihin ja ammatillisiin oppilaitoksiin kuten muutkin peruskoulut.


title: Anna Tapion koulu

text:
Ammatillisissa aineissa opetellaan elämässä tarvittavia tietoja ja taitoja. Valinnaiset ammatilliset aineet ovat catering English, kiinteistöhuolto, koti- ja tekstiilityö, luonto ja ympäristö, matkailu ja yrittäjyys, ruoka- ja juhlapalvelu sekä taide ja kulttuuri.
Koulun opinto-ohjelma antaa täyden jatko-opintokelpoisuuden kaikkiin peruskoulun jälkeisiin opintoihin: ammatillisiin oppilaitoksiin, lukioihin ja erityislukioihin. Koulun lukuvuosi on hieman normaalia pidempi, sillä oppilailla on työpäiviä vuodessa 190-210.


title: Anna Tapion koulu

text: Vuonna 1940 Anna Tapio anoi lupaa saada perustaa Luopioisten pitäjään Aitooseen neliluokkainen, suomenkielinen tytöille tarkoitettu kotitalouskeskikoulu. Koulutyö alkoi 9. lokakuuta 1940. Vuonna 1958 Anna Tapio perusti nimeään kantavan säätiön, joka on edelleen koulun ylläpitäjä. Koulun nimi muutettiin 1980-luvun lopulla Anna Tapion kouluksi. Koululla oli oma laki ja asetus vuoteen 1999 saakka, jolloin yksityisiä kouluja koskevat lait ja asetukset kumottiin.


title: Ranskan Grand Prix 2005

text: Ranskan Grand Prix 2005 oli Formula 1 -kauden 10. osakilpailu, joka ajettiin Magny-Coursin radalla Ranskassa 1. - 3. heinäkuuta 2005. Kilpailun voitti Renault'n Fernando Alonso. Toinen oli Kimi Räikkönen. Kolmas oli Michael Schumacher.


title: Ivalon lentoasema

text: Ivalon lentoasema () on Suomen pohjoisin lentoasema. Se sijaitsee 11 kilometriä Inarin kunnan keskustaajamasta Ivalosta lounaaseen, ja 25 kilometriä Saariselältä pohjoiseen, Törmäsessä. Ivalon lentoaseman matkustajamäärä vuonna 2010 oli noin 112 000.


title: Ivalon lentoasema

text: Lentoaseman rakensivat vuonna 1943 saksalaiset sotilaat, ja se valmistui samana vuonna, mutta saksalaiset tuhosivat sen perusteellisesti vetäytyessään Lapista vuonna 1945. Vuonna 1950 kenttä kunnostettiin uudelleen, ja Aero Oy (nyk. Finnair) aloitti lennot Rovaniemen ja Ivalon välillä vuonna 1955. 1970-luvulla lentoasemaa alettiin laajentaa kasvaneiden matkustajamäärien takia, ja vuonna 1975 alkoi ympärivuotinen reittiliikenne Helsingistä Ivaloon.


title: Ivalon lentoasema

text: Nykyisin Ivaloon lentävät säännöllisesti Finnair, joka lentää vuoden ympäri päivittäin yhden edestakaisen vuoron Helsingistä Ivaloon ja Norwegian Air Shuttle, joka ei lennä Ivaloon kesäisin. Lentoaseman merkitys kasvaa matkailun takia joulun ja uudenvuoden aikaan, jolloin sinne suuntautuu runsaasti charter-lentoja Keski- ja Länsi-Euroopasta.


title: Ivalon lentoasema

text: Lentoasemalla on yksi 2 499 metriä pitkä kiitotie 04/22. Kiitotie 22 on varustettu ILS-mittarilaskeutumisjärjestelmällä. Aiemmin lentoasemalla oli myös toinen kiitotie, 1 720 metriä pitkä 08/26. Tämä kiitotie kuitenkin lakkautettiin pysyvästi 31. heinäkuuta 2008.


title: Ivalon lentoasema

text: Uusi terminaalirakennus otettiin käyttöön 13. toukokuuta 2015. Sen jälkeen vanha saneerattiin, ja työ valmistui vuoden 2015 loppuun mennessä.


title: Ivalon lentoasema

text: Lentoasemalta on bussiyhteyksiä eri puolille Lappia.


title: Ivalon lentoasema

text:
Kotimaa
Ulkomaat


title: Justeeri

text: Justeeri () on puiden kaatoon ja toisinaan lankkujen sahaamiseen käytetty kahden sahaajan voimin käytettävä perinteinen saha. Justeerin rakenne on yksinkertainen: se koostuu terästä ja terän päissä oleviin silmukoihin pujotettavista, puusta muotoilluista sauvamaisista kahvoista, jotka ovat pystysuunnassa terän suuntaiset. Terä saattaa olla profiililtaan suora tai hieman kupera.


title: Justeeri

text:
Suomessa justeeri oli pokasahan ja kirveen ohella tärkeimpiä metsurin työkaluja ennen moottorisahan yleistymistä. Tavanomaisen justeerin lisäksi on olemassa myös "yhdenmiehenjusteeri", jota kutsutaan "pukkuriksi".
Justeeri tunnetaan myös nimellä tukkisaha.


title: Justeeri

text: Justeerisaha on kuvattuna Ranuan ja Taivalkosken vaakunoissa.


title: Pokasaha

text: Pokasaha on koottava jännesaha, joka koostuu sahanterästä ja puisista pää- ja välipuista sekä pääpuita yhdistävästä kiristysnarusta puukapuloineen. Sahapuut veistettiin useimmiten itse ja valmiina ostettiin vain sahanterä ja kiristysnaru.


title: Pokasaha

text: Pokasahaa alettiin käyttää 1920-luvulta alkaen metsätyömailla pinotavaran sahaamiseen ja se oli käytössä aina 1940- ja 1950-luvuille saakka jolloin sen korvasi ensin metallirunkoinen kaarisaha ja sitten moottorisaha. Järeät tukit kaadettiin kahden henkilön käyttämällä justeerilla.


title: Pokasaha

text: Pokasahaa kutsuttiin myös "sirnikaksi" tai "nälkäviuluksi".


title: Reading FC

text: Reading Football Club on englantilainen jalkapalloseura Readingistä, Berkshiren kreivikunnasta. Seuran edustusjoukkue on pelannut Englannin korkeimmalla sarjatasolla Valioliigassa vuosina 2006–2008 ja kaudella 2012–2013. Kaudella 2013–2014 se pelasi toiseksi korkeimmalla sarjatasolla mestaruussarjassa.


title: Reading FC

text: Reading pelaa kotiottelunsa seuran puheenjohtajan John Madejskin mukaan nimetyllä Madejski Stadiumilla, jossa on 24 161 istumapaikkaa. Aiempi stadion oli nimeltään Elm Park. Seuran lempinimi on The Royals () kotikreivikunnan "kuninkaallisen Berkshiren" mukaan.


title: Rauhasmaha

text: Rauhasmaha () on linnuilla mahalaukun paksu- ja pehmeäseinäinen alkuosa lihasmahan eli kivipiiran edessä. Seinämissä on runsaasti suolahappo- ja pepsiinipitoista rauhasnestettä erittäviä rauhasia. Rauhasmaha toimii linnuilla ruoan varastoimis- ja pehmentämispaikkana.


Société Nationale des Constructions Aéronautiques du Sud-Ouest (SNCASO, myös lyhyesti Sud-Ouest; vapaasti suomennettuna "Lounainen ilmailuteollisuusyhtiö") oli ranskalainen valtiollinen lentokonetehdas. Se syntyi 15. heinäkuuta 1937, kun Ranskan valtio rakensi monesta yksityisestä tehtaasta -Blériot, Société des Avions Marcel Bloch, Société Aéronautique du Sud-Ouest, Usine de Construction Aéronautique de Bordeaux-Bègles, Société Aérienne Bordelaise de Bordeaux-Bacalan ja Société Lioré et Olivier - valtionyhtiön.


title: Société Nationale des Constructions Aéronautiques du Sud-Ouest

text: Maaliskuussa 1957 SNCASO fuusioitui SNCASEn kanssa, jolloin syntyi Sud Aviation.


title: Afrikanmerikarhu

text: Afrikanmerikarhu ("Arctocephalus pusillus") on eteläisellä pallonpuoliskolla elävä korvahyljelaji, suurin merikarhuista. Se käsittää kaksi maantieteellistä alalajia, jotka ovat ulkonäöltään, käyttäytymiseltään ja geeneiltään lähes identtiset:


title: Afrikanmerikarhu

text:
Sukupuolet ovat hyvin eri kokoiset. Urokset kasvavat 230 cm pitkiksi, naaraat 180-senttisiksi. Muiden korvahylkeiden tavoin laji elää yhdyskunnassa, joissa urokset hallitsevat suuria haaremeita.
Afrikanmerikarhu on vedessä peloton ja ystävällisen oloinen eläin, joka usein hakeutuu sukeltajien seuraan. Maalla ne ovat kömpelömpiä ja arempia ja pakenevat ihmisen lähestyessä.


title: Afrikanmerikarhu

text: 1900-luvun alussa laji oli lähellä sukupuuttoa. Populaatiot ovat elpyneet, ja nykyisin Afrikassa elää noin kaksi miljoonaa afrikanmerikarhua. Niitä metsästetään, mutta vain nuorten yksilöiden metsästys on sallittua. Australiassa metsästys on lopetettu vuonna 1923, ja kanta on kohonnut yli 90 000 yksilöön.


title: Afrikanmerikarhu

text: Nisäkäsnimitoimikunnan ehdotus afrikanmerikarhun uudeksi nimeksi on "afrikanhylje".


title: SNCASO SO.6000 Triton

text: SNCASO SO.6000 Triton oli ensimmäinen ranskalainen suihkulentokone.


title: SNCASO SO.6000 Triton

text: Lucien Seranty aloitti koneen kehityksen salaa vuonna 1943. Suunnittelu perustui saksalaiseen Junkers Jumo 004B -moottoriin, joka oli käytettävissä ainakin sodan jälkeen. Koska Ranskan teollisuus toimi yhteistyössä Saksan sotatalouden kanssa, moottoritiedot ovat voineet olla käytettävissä jo lentokoneen esisuunnittelun aikana.


title: SNCASO SO.6000 Triton

text: SO.6000 J no. 1 lensi ensi kerran 11. marraskuuta 1946. Sen voimalaite kehitti 9 000 newtonin työntövoiman. Moottori vaihdettiin Rolls Royce Nene 100-suihkumoottoriin, joka tuotti 11 700 newtonia.


title: SNCASO SO.6000 Triton

text: Kaikkiaan koneesta rakennettiin kaksi J-versiota ja kolme N. Tämä yksipaikkainen aseistamaton kone oli selkeästi koelentokone.


title: Eve Hietamies

text: Tuija Eveliina ”Eve” Hietamies (s. 14. lokakuuta 1964 Lappeenranta) on suomalainen kirjailija ja Apu-lehden toimittaja.


title: Eve Hietamies

text: Lappeenrannassa lapsuutensa viettänyt Hietamies muutti vuonna 1974 Helsinkiin, jossa asuu nykyisin. Hänen vanhempansa ovat kirjailija Laila Hirvisaari (ent. Hietamies) sekä ”viihteen sekatyömies” Heikki Hietamies.


title: Eve Hietamies

text: Hietamieheltä on ilmestynyt kymmenen romaania, jotka on kustantanut Otava. Esikoisromaani "Huomenna on paremmin" ilmestyi vuonna 1986 ja herätti ilmestyessään suurta hyväksyntää. Seuraava romaani, "Äitienpäivätyttö", ilmestyi vuonna 1987.


title: Eve Hietamies

text: Sen jälkeen tahti on hieman hiljennyt ja romaaneiden ilmestymisväli harventunut; kolmas romaani "Puujalkakukka" ilmestyi vuonna 1989, neljäs "Teräsmiehen morsian" vuonna 1995 ja viides, "Sydän toivoa täynnä" -televisiosarjaan perustuva romaani "Niin paljon kuuluu rakkauteen" vuonna 1999. "Puujalkakukassa" Hietamies kuvaa asumisyhteisön arkea ja "Teräsmiehen morsiamessa" nuoren avioparin ongelmallista parisuhdetta.


title: Eve Hietamies

text: Hietamiehen omakohtainen, lapsettomuutta käsittelevä romaani "Puolinainen" ilmestyi vuonna 2002. Vuonna 2010 hän julkaisi pitkän tauon jälkeen romaanin "Yösyöttö", joka käsittelee isän ja vauvan suhdetta. Romaanista ilmestyi samanniminen elokuva, jonka ohjasi Marja Pyykkö. Se sai ensi-iltansa 2017. Isän ja pojan suhdetta seurataan myös teoksissa "Tarhapäivä" (2012) ja "Hammaskeiju" (2017).


title: Eve Hietamies

text: Hietamies kuvaa tuotannossaan pääsääntöisesti nuoria kaupunkilaisnaisia, heidän suhteitaan ja elämänkohtaloitaan. Hietamies kuvaa romaaneissaan rakastamisen vaikeutta, risaista perhe-elämää, yhteiselämisen iloja ja kurjuuksia, avioelämän solmuja sekä keskenmenoja hieman tumminkin sävyin, mutta käyttää romaaneissaan myös huumoria.


title: Eve Hietamies

text: Suuri yleisö tuntee Hietamiehen myös monista hänen kirjoittamistaan televisiosarjoista. Isänsä Heikki Hietamiehen kanssa hän kirjoitti vuonna 1994 TV1:lle "Kovaa maata" -sarjan, joka kuvasi helsinkiläisperheen uutta alkua maaseudulla. Sarjaan tehtiin syksyllä 1997 erikoispitkä päätösjakso.


title: Eve Hietamies

text: Myös seuraavan sarjan kirjoittamisen Hietamies aloitti isänsä kanssa ja vuonna 1997 esitettiin suursuosioon nousseen lähiöravintolan elämää kuvanneen "Sydän toivoa täynnä" -sarjan ensimmäiset osat MTV3-kanavalla. Vuonna 1999 esitettiin sarjan uudet jaksot, jotka Hietamies oli kirjoittanut yhdessä Liisa Urpelaisen kanssa.


title: Eve Hietamies

text: Joulukuussa 2003 esitettiin Hietamiehen ja hänen äitinsä Lailan yhdessä kirjoittama draamasarja "Kirje isältä", joka kuvasi jatkosodan loppuvaiheita kotirintamalla. Yhteistyönä on syntynyt myös sarja "Tauno Tukevan sota", joka esitettiin syksyllä 2010.


title: Eve Hietamies

text: Kustantaja Otava ellei toisin mainita.


title: SNCASO SO.9000 Trident

text: SNCASO SO.9000 Trident oli ranskalainen koelentokone 1950-luvun alusta. Siinä testattiin rakettimoottoria.


title: SNCASO SO.9000 Trident

text: Lucien Serventy suunnitteli koneen vuonna 1949. Ensimmäisen prototyypin ensilento tapahtui 2. maaliskuuta 1953. Rakettimoottoria testattiin vasta syyskuussa 1954. Vuoteen 1956 mennessä koneella tehtiin 96 koelentoa. Kehityshanke päättyi 1958, jolloin tiedettiin, etteivät nopeatkaan suihkuhävittäjät tarvitse rakettimoottoreita.


title: Barry Manilow

text: Barry Manilow (oik. Barry Alan Pincus, s. 17. kesäkuuta 1943 Brooklyn, New York) on yhdysvaltalainen laulaja ja lauluntekijä.


title: Barry Manilow

text: Manilow on julkaissut 31 omaa albumia ja tuottanut lisäksi useiden muiden laulajien kuten Bette Midlerin, Nancy Wilsonin ja Dionne Warwickin albumeja. Hän on kirjoittanut myös elokuvamusiikkia ja teatterimusiikkia sekä juontanut television musiikkiohjelmia. Manilow on voittanut Grammy-, Emmy- ja Tony-palkintoja sekä ollut Oscar-ehdokkaana.


title: Barry Manilow

text: Manilowin kappaleista 38 on noussut Yhdysvaltain top-40-listalle. Manilowin hiteistä tunnetuimpia ovat ”Copacabana”, ”I Write the Songs”, ”Mandy”, ”I Wanna Do It with You” ja ”Can’t Smile Without You”.


title: Barry Manilow

text: Huhtikuussa 2017 Manilow ilmoitti julkisuudessa olevansa homoseksuaali. Hän meni naimisiin managerinsa Garry Kiefin kanssa vuonna 2014, jonka kanssa he ovat pitäneet yhtä vuodesta 1978.


title: Panzerfaust (albumi)

text: Panzerfaust on norjalaisen black metal -yhtyeen Darkthronen viides studioalbumi. Se on yhtyeen ensimmäinen Moonfog Productionsin kautta julkaistu levy heidän jätettyään Peaceville Recordsin. Albumin erityispiirteisiin kuuluu hyvin pinnalle miksatut lauluosuudet sekä vahvat vaikutteet ensimmäisiltä black metal -yhtyeiltä, kuten Celtic Frostilta ja Hellhammerilta.


title: Société des Avions Marcel Bloch

text: Société des Avions Marcel Bloch oli vuonna 1928 perustettu ranskalainen lentokonetehdas, jonka perusti Marcel Bloch. Bloch käytti toisen maailmansodan jälkeen nimeä Marcel Dassault (d'assault=hyökkäys).


title: Société des Avions Marcel Bloch

text: Yhtiö fuusioitiin valtionyhtiö SNCASO-yhtiöön vuonna 1937. Bloch perusti uuden yhtiön: "Société Anonyme des Avions Marcel Bloch" (SAAMB), joka lakkasi toimimasta vuonna 1941.


title: Société des Avions Marcel Bloch

text: 10. marraskuuta 1945 SAAMB:n osakkeenomistajat päättivät muodostaa yhtiön uudestaan nimellä "Société des Avions Marcel Bloch".


title: Société des Avions Marcel Bloch

text: Vuonna 1947 syntyi Avions Marcel Dassault -yhtiö.


title: Etyyliasetaatti

text: Etyyliasetaatin eli etyylietanaatin kemiallinen kaava on CHO ja rakennekaava CHCOOCH. Siitä käytetään myös nimiä "etikkahapon etyyliesteri" ja "etikkaeetteri". Jälkimmäinen nimi on harhaanjohtava, sillä etyyliasetaatti on esteri.


title: Etyyliasetaatti

text: Etyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 88,1 g/mol, sulamispiste −84 °C, kiehumispiste 77 °C, suhteellinen tiheys 0,9 g/cm (vesi = 1,0 g/cm), hajukynnys 9,8 mg/m, leimahduspiste -4 °C c.c., itsesyttymislämpötila 427 °C ja CAS-numero 141-78-6.


title: Etyyliasetaatti

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: Etyyliasetaatti

text: Etyyliasetaattia voidaan valmistaa etanolista ja etikkahaposta:


title: Etyyliasetaatti

text: CHOH + CHCOOH → CHCOOCH + HO


title: Etyyliasetaatti

text: Etyyliasetaattia käytetään perhostenkeräilyssä perhosten tainnuttamiseen ja pienoismallinrakennuksessa muovimateriaalien liimaamiseen. Etyyliasetaattia käytetään myös liimojen ja kynsilakan poistoon sekä teollisessa flexo-painotoiminnassa liuottimena.


title: Thandiswa

text: Thandiswa oik. Thandiswa Mazwai, on eteläafrikkalainen laulaja, joka lauloi ennen soolouraansa useiden vuosien ajan kwaitoa Bongo Maffin -yhtyeessä.


title: Thandiswa

text: Mazwai syntyi Transkeissa ja kasvoi Sowetossa. Hän on opiskellut Witwatersrandin yliopistossa. Hänen ensimmäinen sooloalbuminsa oli maaliskuussa 2004 julkaistu "Zabalaza". Mazwai laulaa zuluksi, xhosaksi ja englanniksi. Hän voitti debyyttialbumillaan Kora Awardin.


title: The Kooks

text: The Kooks on Brightonista kotoisin oleva englantilainen indierock-yhtye. Se on perustettu vuonna 2001 ja debyyttialbumi julkaistiin 2006. Heidän kappaleitaan ovat muun muassa ”She Moves in Her Own Way”, joka on ollut parhaimmillaan Britannian singlelistalla seitsemäs, ”Naïve”, joka saavutti viidennen sijan, ja ”Sofa Song”, joka nousi sijalle 28. Yhtyeen nimi tulee David Bowien Hunky Dory -albumin kappaleesta Kooks. David Bowie on yksi yhtyeen jäsenten yhteisistä musiikkimieltymyksistäEntiset jäsenet


title: William Lloyd Garrison

text: William Lloyd Garrison (12. joulukuuta 1805 Newburyport, Massachusetts 24. toukokuuta – 1879 New York City) oli yhdysvaltalainen orjuutta vastustanut pasifisti. Garrison pyrki vastustamaan orjuutta moraalisin keinoin ja alkoikin julkaista Bostonissa lehteä nimeltä "Liberator". Se säilyi hyvin vaikutusvaltaisena aina vuonna 1865 tapahtuneeseen lakkauttamiseensa asti. Mielipiteittensä vuoksi Garrison joutui kokemaan jopa vainoamista ja hän oli useasti hengenvaarassa.


title: Pallosalama (sarjakuvahahmo)

text: Pallosalama, oikealta nimeltään Eliot Franklin on Marvel-kustantamon luoma superroisto. Pallosalama on useimmiten nähty Thorin vastustajana ja Romuttajan Romutusryhmän sadistisena jäsenenä. Pallosalaman loivat Len Wein ja Sal Buscema "Defenders"-lehden numeroon 17.


title: Pallosalama (sarjakuvahahmo)

text: Suomessa Pallosalaman ensiesiintyminen tapahtui Hämähäkkimies-lehden numerossa 4 (1984).


title: Pallosalama (sarjakuvahahmo)

text: Tohtori Eliot Franklin on nerokas fyysikko, miltei Bruce Bannerin veroinen tiedemies. Häntä kutsuttiinkin ”Mustaksi Bruce Banneriksi”. Hän jopa suunnitteli pienikokoisen gammapommin. Hänen keksintönsä kuitenkin varasti Richmond Enterprises-nimisen yhtiön toimitusjohtaja J. C. Pennysworth, ja Franklin pidätettiin tämän yrittäessä varastaa omaisuuttaan takaisin. Rykersaaren Lautta-vankilassa hän ystävystyi Dirk Garthwaiten eli Romuttajan kanssa.


title: Pallosalama (sarjakuvahahmo)

text: Garthwaite kertoi voimasta jonka hän sai Karnillalta, Nornien kuningattarelta. Kaksikko suunnittelikin pakonsa ja he karkasivat kahden muun vangin, Henry Campin ja Brian Caluskyn, kanssa. Nelikko sai käsiinsä Romuttajan voimien lähteen, lumotun sorkkaraudan ja ukkosmyrskyn voimasta Romuttaja sai takaisin voimansa ja antoi muillekin nelikon jäsenille suuret voimat. Henry Campista tuli Maansiirtäjä, Caluskysta Paaluttaja ja Franklinista Pallosalama. Yhdessä he muodostivat Romutusryhmä-nimisen superroistojoukkueen.


title: Pallosalama (sarjakuvahahmo)

text: Pallosalama käytti ryhmää kostaakseen Richmond Enterpirses-yhtiölle ja aiheuttikin paljon hävitystä etsiessään gammapommiaan ja kiristääkseen sillä New Yorkia. Puolustajat kuitenkin pysäyttivät Romutusryhmän ja koko porukka suljettiin Rykerin Saaren huippuvarmaan vankilaan.


title: Pallosalama (sarjakuvahahmo)

text: Pallosalama on kuitenkin aina pitänyt itseään ylivertaisena muuhun Romutusryhmään verrattuna. Hän on usein eronnut ryhmästä ja toiminut yksin. Erään kerran hän etsi käsiinsä entisen tyttöystävänsä Rhonda Taddingtonin ja otti tämän ystävän Clytemnestra Erwinin panttivangiksi. Tällä hän sai niskaansa Rautamiehen, jota tuohon aikaan tuurasi James Rhodes. Myöhemmin hän hankki viranomaisten takavarikoiman romutuskuulan käsiinsä ja sai samalla myös Romuttajan lumotun sorkkaraudan. Tällä kertaa Hämähäkkimies pysäytti tämän lataamalla murskauskuulan sähköllä ja aiheuttamalla oikosulun .


title: Pallosalama (sarjakuvahahmo)

text: Romutusryhmän kokoontuessa Pallosalama on kuitenkin aina paikalla. Salatuissa Sodissa Tuonpuoleinen kaappasi koko ryhmän. Ryhmä on myös liittynyt Paroni Zemon Pahuuden Mestareihin.


title: Pallosalama (sarjakuvahahmo)

text: Jouduttuaan superrikollisille tarkoitettuun vankilaan Holviin Pallosalama osallistui massiiviseen joukkopakoon, mutta kieltäytyi tottelemasta Venomin käskyjä. Joukkio päätyi kuitenkin vangeiksi räjähtämäisillään olevaan ydinreaktoriin, joka Pallosalaman sekä Rautamiehen ponnistelujen tuloksena saatiin sammutettua.


title: Pallosalama (sarjakuvahahmo)

text: Kuukausia myöhemmin Romuttaja itse vapautti toverinsa ja palautti jälleen heidän voimansa. Pallosalama tympääntyi kuitenkin Romuttajan johtajuuteen ja halusi saada haltuunsa koko Romutusryhmän yhteenlasketut voimat. Romuttaja murskasikin tämän käden Pallosalaman yrittäessä varastaa Romuttajan sorkkarautaa. Tällä kertaa mahtava Herkules pieksi ryhmän.


title: Pallosalama (sarjakuvahahmo)

text: Romutusryhmän voimat alkoivat hiipua kun Asgardin yhteys maahan alkoi kadota. Ryhmä palkkasi tiedemies Arnim Zolan palauttamaan heidän voimansa. Tämän jälkeen Romutusryhmä valloitti kokonaisen planeetan, Polemachuksen joka on mahtavan sotalordi Arkonin koti. Arkonin suurvisiiri kuitenkin petti heidät ja Romutusryhmä pakeni paikalta.


title: Pallosalama (sarjakuvahahmo)

text: Pian ryhmä otti yhteen Ukonnuolten kanssa. Ryhmä hävisi kuitenkin jälleen ja on tämän jälkeen ottanut yhteen lukuisten sankarien kanssa. Lopulta Romutusryhmä palasi takaisin Lautalle, Rykerin Saaren huippuvarmaan vankilaan, mutta pakenivat sieltä äskettäisen suurpaon yhteydessä


title: Pallosalama (sarjakuvahahmo)

text: Pallosamalalla on tehostetut fyysiset voimat, joiden avulla hän nostaa noin kymmenen tonnia. Nämä voimat ovat aikaansaannoksia asgardilaisesta magiasta ja uskomattoman kestävyyden, jonka ansiosta hän kestää suuria iskuja, kuten luoteja. Pallosalaman vastaanottamat voimat muokkasivat hänen koko kehoaan kuten luita, lihaksia ja ihoa paljon kestävämmäksi. Pallosalamalla on myös ihmistä suurempi vastustuskyky myrkkyjä ja happoja vastaan.


title: Pallosalama (sarjakuvahahmo)

text: Kuten Romuttajan sorkkarauta, myös Pallosalaman murskauskuula on käytännössä tuhoutumaton (se ei kuitenkaan itsessään ole maaginen). Se on kiinnitetty kaksi metriä pitkään ketjuun ja kuulalla Pallosalama kykenee vapauttamaan sähköenergiasta koostuvia voimaiskuja. Mikäli Pallosalama heittää murskauskuulan, se kykenee palaamaan takaisin lähtöpisteeseensä kuten Thorinkin lumottu vasara ja Romuttajan sorkkarauta. Hienoisella vaivalla Pallosalama kykenee ohjailemaan kuulansa paluureittiä. Pallosalama kykenee myös pyörittämään kuulaansa tarpeeksi nopeasti torjuakseen luoteja ja jopa konetuliaseiden sarjatulta.


title: Pallosalama (sarjakuvahahmo)

text: Iskemällä murskauskuulansa maahan Pallosalama voi aiheuttaa paikallisia maanjäristyksiä, jotka useimmiten kaatavat hänen vastustajansa. Murskauskuula on myös tarpeeksi kestävä jotta sen voi heittää rakennuksiin ja liikkumavälineisiin, mutta sekä Hulk että Herkules ovat suunnattomin ponnistuksin tuhonneet kuulan puhtaalla fyysisellä voimalla. Tämän tapahtuessa Pallosalama ei kuitenkaan kärsi psyykkisesti toimenpiteestä (vrt. Tohtori Mustekalan lonkerot), mutta uuden tuhoutumattoman murskauskuulan kykenee luomaan vain Romuttaja itse.


title: Pallosalama (sarjakuvahahmo)

text: Pallosalamallalla on myös itserakentamansa erikoispuku, jonka ansiosta hän ei tarvitse murskauskuulaansa päästääkseen käsiinsä maagisiin voimiinsa. Puvun suunnitteli ja toteutti Arnim Zola.


title: Pallosalama (sarjakuvahahmo)

text: Pallosalama on myös erittäin älykäs. Hän on loistava insinööri ja tieteellinen nero fysiikassa, jonka saralla hän on kunnostautunut erityisesti gammasäteilyssä.


title: Pallosalama (sarjakuvahahmo)

text: Pallosalama esiintyy yhdessä muun Romutusryhmän kanssa -pelissä. Pallosalama on luultavasti ainoita Marvel-universumin superroistoja, jolla on tohtorinarvo.


title: Berkshire

text: Berkshire on kreivikunta Englannissa, Lontoon alueen länsipuolella. Sitä kutsutaan joskus "kuninkaalliseksi Berkshireksi", koska hallitsijan virallinen asunto, Windsorin linna on kreivikunnan alueella. Kreivikunta on yksi Englannin vanhimmista; sen rajat periytyvät Alfred Suuren ajoilta eli 800-luvulta. Kreivikunnan keskuspaikkana on ollut vuodesta 1867 alkaen Reading, sitä ennen Abingdon.


title: Koskelot

text: Koskelot ("Mergus") on sorsalintusuku, jossa on neljä nykyisin elävää lajia. Koskelot ovat kokosukeltajia ja syövät kaloja. Niillä on sarveishammasreunainen, väkäpäinen nokka, jolla ne tarttuvat saaliiseensa. Isokoskelo ja tukkakoskelo elävät laajalla alueella pohjoisella pallonpuoliskolla, ja nämä lajit esiintyvät myös Suomessa.Lisäksi sukuun on luettu:


title: Ján Slota

text: Ján Slota (s. 14. syyskuuta 1953) on slovakialainen poliitikko, äärikansallisen Slovenská národná stranan (Slovakian kansallispuolue; SNS) johtaja ja pitkäaikainen Žilinan pormestari 1990–2006.


title: Ján Slota

text: Slota lähti politiikkaan 1990-luvun alussa ja oli perustamassa SNS:ää 1990. Hänet valittiin samana vuonna Tšekkoslovakian liittovaltion parlamenttiin ja myöhemmin Slovakian parlamenttiin. Hän oli 1994–1999 SNS:n johdossa. Vuoden 2001 puolueen sisäisen kriisin yhteydessä hän erosi ja perusti oman Oikean kansallispuolueensa ("Pravá Slovenská národná strana"). Tämän johdosta kumpikaan niistä ei saanut äänikynnyksen ylittävää 5 % äänistä ja ne jäivät ilman parlamenttipaikkoja vuoden 2002 vaaleissa. Vuonna 2003 puolueet yhdistyivät kovan tappelun jälkeen ja Slota valittiin johtajaksi.


title: Ján Slota

text: Vuoden 2006 parlamenttivaaleissa SNS sai 11,7 % äänistä ja 20 paikkaa 150:stä parlamentissa. Se pääsi kolmella ministerillä Robert Ficon Smerin ja Vladimír Mečiarin ĽS-HZDS:n hallitukseen, muttei saanut tärkeitä ministerinpaikkoja. Hallitussopimuksen osana Slotaa ei otettu hallitukseen.


title: Ján Slota

text: Slota on lausunnoissaan poliittisesti epäkorrekti ja äärimmäinen nationalisti; hän puolustaa vain slovakkien oikeuksia ja arvostelee unkarilaisten puoluetta SMK:ta ja unkarilaisia yleensä, kuten: "unkarilaiset ovat slovakkien kansakunnan syöpä, ja heidät pitää poistaa välittömästi kansan kehosta" (Új Szó, 15.4.2005) ja on verrannut unkarilaisia radioaktiivisiin jätteisiin. Vuoden 1999 puoluekokouksessa hän sanoi tuhoavansa Budapestin tankein. Romanit hän on suositellut hakattaviksi ja kannattanut ilmaisten ehkäisyvälineiden jakamista heille ja miesten sterilointia maksua vastaan. Homoseksuaaleista hän ei sano olevan haittaa, jos he eivät tule julkisesti näkyville.


title: HOPE

text: HOPE oli Japanin avaruusjärjestön (JAXA) avaruussukkulaprojekti. HOPE-nimi tulee sanoista "HII Orbiting Plane". Sukkula oli tarkoitus laukaista HII-kantoraketilla. Projekti lopetettiin vuonna 2003 JAXAn perustamisen yhteydessä.


title: HOPE

text: HOPE-X oli sukkulaa testaava prototyyppi, HOPE-Experimental.


title: HOPE

text: Sukkulaprojekti alkoi Japanin aiempien kahden avaruusjärjestön NASDAn ja NALin yhteisprojektina 1980-luvulla. Se liittyi silloin ISS-avaruusasemaan kuten Euroopan avaruusjärjestön Hermes.


title: Nerina Pallot

text: Nerina Natasha Georgina Pallot (s. 26. huhtikuuta 1975 Lontoo) on englantilainen laulaja. Hänen isänsä on ranskalaisenglantilainen ja äitinsä kotoisin Intiasta.


title: Nerina Pallot

text: Pallot julkaisi esikoisalbuminsa, "Dear Frustrated Superstar", elokuussa 2001. Levyltä julkaistiin kolme singleä.


title: Nerina Pallot

text:
Hänen toinen pitkäsoittonsa, "Fires", julkaistiin huhtikuussa 2005. Pallot sanoitti kaikki levyn laulut.
Albumin single "Everybody's Gone To War" teki hänet laajemmalti tunnetuksi.
Pallot on keskittynyt uraansa Isossa-Britanniassa, sillä siellä hän keikkailee suurimmaksi osaksi.


title: Nerina Pallot

text: Alkuvuodesta 2006 Pallot kihlautui Howard Willingin kanssa.


title: Iriomote

text: Iriomote () on Okinawan prefektuurin toiseksi suurin saari Japanissa. Sen pinta-ala on 289 neliökilometriä, mutta asukkaita on vain kaksi tuhatta. Saaren pohjoisrantaa pitkin kulkee tie, joka yhdistää kylät toisiinsa. Liikenne Okinawan pääsaarelta käy lautalla Ishigakista.


title: Iriomote

text: Iriomoten ilmasto on subtrooppinen ja merellinen. Kesäkuusta syyskuuhun alueella esiintyy taifuuneja. 90 % saaresta on subtrooppisen viidakon ja mangrovekasvien peitossa. 34 % on julistettu kansallispuistoksi, jossa asuu harvinainen iriomotenkissa.


title: Under a Funeral Moon

text: Under a Funeral Moon on norjalaisen black metal -yhtyeen Darkthronen kolmas studioalbumi.


title: Tupolev ANT-31

text: Tupolev I-14 eli ANT-31 oli neuvostoliittolainen hävittäjälentokone, jonka suunnitteli Pavel Suhoi TsaGIssa Andrei Tupolevin alaisuudessa. Koneen ensilento tapahtui toukokuussa 1933. Sen kahta versiota I-14 ja I-14bis tehtiin vain 18 kappaletta tilatuista 55:stä. Kone hävisi Polikarpov I-16-koneelle tarjouskilpailussa.


title: Kylvö

text: Kylvö tai kylväminen tarkoittaa siementen laittamista maahan. Kylvö suoritetaan joko kasvukauden alussa (Suomessa kevätkylvö eli touonteko) tai lopussa (syyskylvö). Kevätkylvön ajankohdan ratkaisevat lähinnä maan riittävä lämpötila (n. 5 °C) ja kosteus. Liian kylmässä ja märässä maassa siemenet itävät hitaasti, maa rikkaruohottuu helposti, ja raskailla koneilla ajettaessa liian aikaisin ennen maan riittävää kuivumista tehtyjen kylvötöiden seurauksena voi olla myös maan tiivistyminen. Syyskylvö on suoritettava niin ajoissa, että kasvi ehtii kehittyä talvehtimiskykyiseksi. Kasvilajien kylvöjärjestyksen ratkaisee niiden vaatima kasvuaika ja hallankestävyys.


title: Kylvö

text: Eri viljan kylvömenetelmät voidaan luokitella mm. muokkausmenetelmien mukaan: suorakylvö, kylvö perusmuokattuun maahan, kylvömuokkaus ja kylvö sänkeen ilman perusmuokkausta sekä tavanomainen muokkaus ja kylvöketju.


title: Kylvö

text: Ammattimaisessa viljanviljelyssä kylvö suoritetaan nykyisin koneellisesti, kylvökoneilla, joilla saavutetaan suuri kylvönopeus ja –tarkkuus. Myös muiden kaupallisten kasvien, kukkien ja taimien siemenkylvössä kennostoihin käytetään konetta, jolloin mm. istutussyvyyttä voidaan kontrolloida. Kylvökoneiden teknistyessä, viljelytekniikassa kylvön yhteydessä voidaan kylvää samanaikaisesti useita siemenlajikkeita, käyttää lannoitteita yhdistettynä maanmuokkaukseen.


title: Sevillan Alcázar

text: Sevillan Alcázar on kuninkaallinen palatsi Espanjan Sevillassa. Se on alun perin maurien linnoitus, jota on laajennettu useita kertoja. Ensimmäisenä tälle paikalle rakensivat linnan almohadit. Suurin osa nykyisin jälkellä olevasta linnasta on maurien kuninkaan vuodesta 1364 alkaen rakennuttamaa linnaa. Se on yksi parhaista mudéjar-arkkitehtuurin esimerkeistä. Keisari Kaarle V:n goottilaiset lisäykset luovat kontrastia islamilaiselle tyylille.


title: Sevillan Alcázar

text: Alcazar muodostaa Unescon maailmanperintöluettelon kohteen yhdessä Sevillan katedraalin ja Archivo de Indiasin kanssa..


title: Suomen kansainväliset valmiusjoukot

text: Suomen kansainväliset valmiusjoukot on joukko reserviläisiä, jotka koulutetaan kansainvälisiin rauhanturvaamis- ja kriisinhallintatehtäviin varusmiespalveluksensa loppupuolella. Koulutukseen valitaan halukkaiden heinäkuun saapumiserän varusmiesten joukosta kielitaitoisia, hyväkuntoisia ja paineensietokykyä osoittaneita sotilaita. Valmiusjoukko aloitti toimintansa vuonna 1996 ja ensimmäiset Valmiusjoukoissa koulutetut sotilaat aloittivat rauhanturvaajapalveluksensa vuonna 1999 Kosovossa.


title: Suomen kansainväliset valmiusjoukot

text: Vuonna 2013 valmiusjoukkoon pyrki ennätykselliset 773 hakijaa, joista 34 naisia. Vuonna 2011 hakijoita oli 540, ja vuonna 2010 525. Hakijoista valitaan valmiusjoukkoon noin 200 henkilöä hakemuksen, fyysisen kunnon testien, soveltuvuustestien, kielikokeen sekä haastattelun perusteella. Fyysisen kunnon testi koostuu lihaskuntotestistä ja Cooperin testistä sekä lisäksi hakijoita testataan evakuointitestissä, jossa noin 55 kilogramman painoista nukkea on kannettava 150 m:n matka.


title: Suomen kansainväliset valmiusjoukot

text: Pääasiassa Porin prikaatissa annettava valmiusjoukkokoulutus sisältää muun muassa ajoneuvo- ja jalkapartiointia, englanninkielistä radioviestintää, henkilö-, ajoneuvo- ja taloetsintää, yhteistoimintaa helikopterien kanssa, voimankäyttöä sekä pienpartiotaktiikkaa. Näiden lisäksi ampuma-, ensiapu- ja miinanraivaamiskoulutukset ovat laajempia verrattuna tavalliselle jalkaväkitaistelijalle annettavaan koulutukseen. Jokainen valmiusjoukoissa palveleva sotilas saa myös jonkun tietyn koulutuksen. Jääkäri-, tiedustelu-, pioneeri-, sotilaspoliisi-, panssarintorjunta-, kranaatinheitin-, tulenjohto- ja viestikoulutukseen erikoistuvat sotilaat palvelevat Porin prikaatissa Säkylässä sekä suojelukoulutukseen erikoistuvat sotilaat Pioneerirykmentissä Keuruulla. Jokainen valmiusjoukon sotilas saa lisäksi vähintään aliupseerikoulutuksen, joiden lisäksi osa koulutetaan myös reservin upseereiksi


title: Suomen kansainväliset valmiusjoukot

text: Varusmiespalveluksen lopuksi valmiusjoukkoon koulutetut voivat allekirjoittaa vapaaehtoisen toimintavalmiussitoumuksen. Tavoitteena on saada valmiusjoukot 7 päivän lähtövalmiuteen.


title: Suomen kansainväliset valmiusjoukot

text: Valmiusjoukon sotilaat käyttävät ulkoisena tunnusmerkkinä oliivinvihreässä baretissaan kultaista kruunupäistä leijona-kokardia, joka ansaitaan suorittamalla SKVJ-palvelukseen kuuluva barettimerkkikoe. Valmiusjoukon ajoneuvot oli Suomessa ja kansainvälisissä harjoituksissa usein merkitty FRDF-tekstillä (Finnish Rapid Deployment Force). Nykyään FRDF-tekstiä ei enää käytetä. Valmiusjoukon tunnuslause on "Look good, do good!" (Näytä hyvältä, tee hyvää!).


title: São Vicente

text: São Vicente on yksi Kap Verden saarista. Se sijaitsee Barlaventosaarten ryhmässä, Santo Antãon ja Santa Luzian saarten välissä. Saarelta on 640 kilometrin matka Länsi-Afrikan rannikolle. Myös saaren kaakkoispuolella sijaitseva Santa Luzia kuuluu São Vicenten kuntaan.


title: São Vicente

text: São Vicenten pinta-ala on 227 km² ja asukasluku 67 163 (2000). Sen korkein kohta on Monte Verde 774 metrin korkeudessa merenpinnan yläpuolella. Saaren suurin kaupunki on Mindelo, joka on lisäksi Kap Verden toiseksi suurin kaupunki Praian jälkeen.


title: São Vicente

text: Eurooppalaisten 22. tammikuuta 1462 löytämä São Vicente oli asumaton 1800-luvulle saakka. São Vicenteltä ovat kotoisin muiden muassa muusikot Cesária Évora, Tito Paris ja Kap Verden entinen pääministeri Carlos Veiga.


title: The Phantom of the Opera

text: The Phantom of the Opera on Andrew Lloyd Webberin musikaali, joka perustuu Gaston Leroux’n romaaniin "Oopperan kummitus" vuodelta 1910. Vuonna 2004 siitä tehtiin elokuvaversio "Oopperan kummitus", jonka ohjasi Joel Schumacher ja jossa pääosia esittivät Gerard Butler, Emmy Rossum ja Patrick Wilson. Myös monia muita aiheeseen liittyviä elokuvia samalla juonella on ilmestynyt tätä ennen.


title: The Phantom of the Opera

text: Romaanin ja muiden teosten tavoin musikaali kertoo naiivista laulajasta, Christine Daaésta, johon oopperataloa terrorisoiva nero ”oopperan kummitus” rakastuu. Christinen lapsuudenihastuksen Raoulin ilmaannuttua paikalle oopperan kummitus alkaa tavoitella rakkautta yhä radikaaleimmin keinoin. Vaikka alkuperäisesti Kummituksen koko kasvot ovat epämuodostuneet, musikaaliin se jätettiin vain oikeaksi puoleksi kasvoista, koska kokonaamion takaa oli hankala laulaa. Musikaalin logoon jätettiin silti alkuperäinen, kasvot peittävä naamio.


title: The Phantom of the Opera

text: Vuoteen 2006 mennessä "The Phantom of the Opera" on ollut kaikkien aikojen tuottoisin viihdetapahtuma. Lipputuloja se on kerännyt 1,8 miljardia puntaa. Vuoden 1988 ensi-illan jälkeen se on ollut pisimpään pyörinyt esitys Broadwaylla ohittaen myös toisen Lloyd Webberin musikaalin "Cats".


title: The Phantom of the Opera

text: "The Phantom of the Operaa" inspiroi kyseisen tarinan toinen musikaaliversio, Ken Hillin tuotos, jonka Andrew Lloyd Webber näki teatterissa Lontoon Stratfordissa vuonna 1984. Lloyd Webber sävelsi musiikin silloista vaimoaan laulaja Sarah Brightmania varten. Alkuperäisiin tekijöihin kuuluivat Lloyd Webber, joka vastasi musiikista ja tekstistä; Richard Stilgoe, joka vastasi tekstistä; Charles Hart, joka vastasi sanoituksesta; Hal Prince, joka vastasi ohjauksesta; Gillian Lynne, joka vastasi lavastuksesta ja koreografiasta sekä Maria Björnson, joka vastasi suunnittelusta. Samoihin aikoihin ilmaantui monia muita kilpailevia tuotantoja, mitä ei ollut tapahtunut musikaalimaailmassa sitten 1900-luvun alun.


title: The Phantom of the Opera

text: Musikaalin tuotti Cameron Mackintosh ja Lloyd Webberin Really Useful Group ja se sai ensi-iltansa Her Majesty’s -teatterissa Lontoossa 9. lokakuuta, 1986, missä sitä esitetään edelleen. Musikaali saatiin Broadwaylle vuonna 1987, ja sen virallinen ensi-ilta Majestic-teatterissa oli 26. tammikuuta 1988. Se jatkaa edelleen vuonna 2012 kaikkien aikojen pisimpään jatkuneena Broadway-musikaalina. Kolme alkuperäistä Lontoon pääesiintyjää, Michael Crawford (kummitus), Sarah Brightman (Christine) ja Steve Barton (Raoul), toistivat roolinsa alkuperäisessä Broadway-tuotannossa.


title: The Phantom of the Opera

text: "The Phantom of the Opera" oli yksi suurista brittiläisistä vaikuttajista Broadwaylla 1980-luvulla Cameron Mackintoshin tuotantojen "Cats", "Miss Saigon" ja "Les Misérables" ohella.


title: The Phantom of the Opera

text: "The Phantom of the Opera" on saanut yli 50 palkintoa ja yli 100 miljoonaa katsojaa. 3,3 miljardin dollarin maailmanlaajuisilla lipputuloilla se pitää hallussaan ennätystä maailman tuottoisimpana viihdetapahtumana. Se on tuottanut enemmän kuin maailman tuottoisin elokuva Avatar. New Yorkin tuotanto yksinään on saanut 11 miljoonaa katsojaa ja tuottanut 600 miljoonaa dollaria, mikä tekee siitä Broadwayn tuottoisimman esityksen.


title: The Phantom of the Opera

text: Vaikka musikaali sai alussa huonoja arvosteluja, muun muassa "New York Timesin" Frank Richin murska-arvostelun, sekä New Yorkin että Lontoon tuotannot pyörivät edelleen. Rich viittaa tähän usein, kun "Times"-lehden vaikutusta yleisön mielipiteisiin pidetään liian suurena.


title: The Phantom of the Opera

text: Lontoossa "The Phantom of the Opera" oli hyvin suosittu vuoden 1986 Olivier-palkintogaalassa, missä se palkittiin parhaana musikaalina ja se sai myös parhaan musikaalin miesnäyttelijän palkinnon. Vuoden 1988 Tony Awardsissa musikaali sai 11 ehdokkuutta ja voitti niistä seitsemän, mukaan lukien parhaan musikaalin palkinnon. Se pärjäsi myös vuoden 1988 musikaaleja palkitsevassa Drama Desk -gaalassa, jossa se voitti seitsemän palkintoa.


title: The Phantom of the Opera

text: 9. tammikuuta, 2006 New Yorkin tuotanto ohitti Andrew Lloyd Webberin "Cats"-musikaalin Broadwayn pisimpään jatkuneena esityksenä 7486 esityksellä.


title: The Phantom of the Opera

text: Britanniassa "The Phantom of the Opera" tuli toiseksi BBC Radio 2 -aseman kuuntelijaäänestyksessä, jossa valittiin maan parasta musikaalia.


title: The Phantom of the Opera

text: 9.3.2010 Lontoon West Endissä, Adelphi Theatressa sai ensi-iltansa Andrew Lloyd Webberin Oopperan kummitus- musikaalin jatko-osa .


title: The Phantom of the Opera

text: Lokakuussa 2013 Suomen Kansallisooppera ilmoitti toteuttavansa "Oopperan kummituksen" alkuperäiskielellään englanniksi. Musikaali tehtiin Kansallisoopperan omana, uutena versiona, jonka ohjasi Tiina Puumalainen. Produktion koreografian on luonut Osku Heiskanen, lavastuksen suunnitteli Teppo Järvinen, puvut Marjaana Mutanen ja valaistuksen Timo Alhanen.


title: The Phantom of the Opera

text: Musikaalin ensi-ilta on 4. syyskuuta 2015. Esityksiä on yhteensä 45 kevääseen 2016 saakka. Jo ennen ensi-iltaa myytiin yli 65 000 lippua.


title: Archivo de Indias

text: Archivo de Indias (suom. "Intioiden arkisto") on arkisto Espanjan Sevillassa. Sen kokoelmassa on dokumentteja Espanjan suurvalta-ajasta Amerikassa ja Filippiineillä.


title: Archivo de Indias

text: Arkiston rakennus, alkujaan kauppakamarin rakennus, on hyvä esimerkki espanjalaisesta renessanssin arkkitehtuurista. Rakentaminen aloitettiin 1572 kuningas Filip II:n määräyksestä. Siihen aikaan kauppiaat vetäytyivät mielellään katedraalien viileisiin eteistiloihin tekemään kauppaa, mutta kuningas halusi rakennuttaa heille erillisen talon tällaiseen toimintaan.


title: Archivo de Indias

text: Vuonna 1785 kuningas Kaarle III päätti että Intioiden neuvoston asiapaperit tuli sijoittaa tähän taloon. Sinne lisättiin marmorinen portaikko ja asianmukaiset säilytystilat.


title: Archivo de Indias

text: Arkistossa on yhdeksän kilometriä hyllyjä ja 80 miljoonaa sivua asiakirjoja. Niiden joukossa on Kolumbuksen päiväkirja, Miguel de Cervantesin hakemus pysyvästä virasta ja paavi Aleksanteri VI:n bulla, jolla maailma jaettiin Espanjan ja Portugalin kesken.


title: Archivo de Indias

text: Arkisto on UNESCOn maailmanperintökohde.


title: Ivo Sanader

text: Ivo Sanader (entinen Ivica Sanader) (s. 8. kesäkuuta 1953 Split) on kroatialainen poliitikko. Hän oli maan pääministeri joulukuusta 2003 alkaen, mutta erosi tehtävästään yllättäen 1.7.2009. Hänet tuomittiin myöhemmin kymmenen vuoden vankeusrangaistukseen korruptiosta.


title: Ivo Sanader

text: Sanader on suorittanut tohtorintutkinnon romaanisista kielistä ja vertailevasta kirjallisuustieteestä Innsbruckin yliopistosta, Itävallasta. Äidinkielensä kroatian lisäksi hän puhuu saksaa, englantia, ranskaa ja italiaa.


title: Ivo Sanader

text: Sanader palasi Itävallasta Splitiin 1990-luvun alussa. Hän työskenteli kansallisteatterin johdossa Splitissä. Hänet valittiin HDZ:n edustajana alahuoneeseen vuonna 1992. Pian hänet nimitettiin tiede- ja teknologiaministeriksi, vuosiksi 1992–1993. Vuosina 1993–1995 ja 1996–2000 hän toimi varaulkoministerinä.


title: Ivo Sanader

text: Karismaattisen johtajansa Franjo Tuđmanin kuoltua HDZ menetti kannatustaan. Sanaderin johdolla äärikansallinen HDZ muuttui maltilliseksi euromyönteiseksi keskustaoikeistolaiseksi konservatiivipuolueeksi. Johtajuuskamppailun vuoksi oikeisto erosi puolueesta vuonna 2002, ja perusti oman Kroaattiblokkinsa, mutta ei saanut kerättyä itselleen kannatusta.


title: Ivo Sanader

text: Vuoden 2003 vaalivoiton jälkeen presidentti nimitti 9. joulukuuta 2003 Sanaderin hallituksen muodostajaksi. Parlamentti hyväksyi 23. joulukuuta 2003 hänen hallituksensa, johon kuuluu lisäksi eläkeläisten puolue ja itsenäinen serbipuolue.


title: Ivo Sanader

text: Sanader pyrkii johtamaan maansa Euroopan unioniin, jonka kanssa käytäviä neuvotteluja ei kuitenkaan voida saada valmiiksi ennen seuraavia vaaleja. Hänen työtään on hankaloittanut maassa kasvava EU-vastaisuus. Sanaderin suosio oli vahva, mutta sitä on pienentänyt päätös korvata Itävallan kansalaisille toisen maailmansodan jälkeen kansallistettu omaisuus. Vuoden 2005 paikallisvaaleissa oppositio otti voiton, ja kenraali Ante Gotovinan pidätys Kanariansaarilla joulukuussa 2005 laski hallituksen suosiota.


title: Ivo Sanader

text: Sanader oli viimeinen valtiomies, joka tapasi paavi Johannes Paavali II:n vatikaanissa helmikuussa 2005, muutamia viikkoja ennen tämän kuolemaa.


title: Ivo Sanader

text: Marraskuun 2007 lopulla järjestyttyjen vaalien jälkeen Sanader jatkoi pääministerinä. Oikeistolaista HDZ:aa tukivat Kroatian maanviljelijöiden puolue (HSS) ja Sosiaaliliberaali puolue (HSLS).


title: Ivo Sanader

text: Sanaderin kaudelta tunnetaan useita korruptiotapauksia, joista jo 11 merkittävimmän summaksi "Jutarnji list" -lehti laski 192,5 miljoonaa euroa.


title: Ivo Sanader

text: Sanader pakeni Kroatiasta 9. joulukuuta 2010 muutamia tunteja ennen kuin parlamentti päätti hänen syytesuojansa poistamisesta, jotta hänet voitaisiin pidättää. Hänet pidätettiin seuraavana päivänä Itävallassa. Marraskuussa 2012 hänet tuomittiin kymmeneksi vuodeksi vankilaan korruptiosta.


title: Kukkulan kuningas (leikki)

text: Kukkulan kuningas (myös vuorenvalloitus tai valliherra, ) on eräs leikki. Kukkulan kuningasta voi pelata pienellä lumikasalla, kukkulalla tai mäellä. Pelaajia leikissä on yleensä useita. Leikissä taistellaan tönimällä siitä, kuka on korkeimmalla paikalla. Peliä voidaan jatkaa niin kauan kuin pelaajat haluavat. "Kukkulan kuningas" on siis se, joka on kukkulan korkeimmalla paikalla. Muut pelaajat voivat töniä toisiaan ja "kukkulan kuninkaan" alas ja julistautua itse "kukkulan kuninkaaksi". Kouluissa ja lastentarhoissa tämä leikki ei ole opettajien ja ohjaajien suosikkeja, sillä vammat varsinkin niskan seudulle ovat mahdollisia. Kukkulan kuninkaassa usein isoimmat ja vahvimmat pärjäävät.


title: Kukkulan kuningas (leikki)

text: Kukkulan kuningas sekä sen eri variaatiot ovat suosittuja pelityyppejä monissa videopeleissä, joskin peleissä ei aina taistellakaan mäen huipusta, vaan suosittuja "kukkuloita" ovat esimerkiksi talot, sillat tai jopa pelkät maapläntit tasaisella maalla.


title: Ascraeus Mons

text: Ascraeus Mons on tulivuori Marsissa. Se on pohjoisin Tharsiksen ylängön kolmesta suuresta tulivuoresta ("Tharsis Montes"). Ascraeus Mons kuuluu Marsin korkeimpiin vuoriin, sillä sen huippu kohoaa yli 18 kilometrin korkeuteen. Tulivuori purkautui viimeksi noin 100 miljoonaa vuotta sitten.


title: Kaarle Paksu

text: Kaarle Paksu (noin 839 – 13. tammikuuta 888 Neudingen) oli itäfrankkien kuningas vuodesta 884 vuoteen 887 sekä Ranskan kuningas, Italian kuningas ja Pyhän saksalais-roomalaisen keisarikunnan hallitsija nimellä Kaarle III vuodesta 881 vuoteen 887.


title: Kaarle Paksu

text: Kaarle Paksu on nuorin Ludvig Saksalaisen, joka oli itäfrankkien kuningas (myöhemmin historiassa Saksa), kolmesta pojasta. Hän peri veljiltään näiden hallintoalueet 880-luvun kuluessa ja hallitsi siten muutamien vuosien ajan jälleen yhdistynyttä Karolingien valtakuntaa. Hänen äitinsä oli Baijerin Emma (noin 808 – 31. tammikuuta 876), joka puolestaan oli Welf I:n tytär, ja hänen sisarensa oli keisari ja Akvitanian kuningas Ludvig Hurskaan puoliso Judit von Welf.


title: Kaarle Paksu

text: Kaarle Paksun vanhemmat veljet olivat Baijerin Karloman (830–880), joka oli Baijerin kuningas vuodesta 876 ja Italian kuningas vuodesta 877 aina siihen saakka kun tuli kyvyttömäksi hoitamaan tehtäviään vuonna 879, ja Ludvig III Nuorempi (835–882), itäfrankkien (myöhemmin Saksa) kuningas vuosina 876–882.


title: Kaarle Paksu

text: Kaarle Paksu avioitui vuonna 862 Richarden (kuollut 911) kanssa. Liitosta syntyivät Karloman Saksalainen (noin 864–876) ja Bernard Saksalainen (kuollut 891)


title: Kaarle Paksu

text: Kaarle Paksu ja hänen vanhemmat veljensä kapinoivat isäänsä Ludvig Saksalaista vastaan, mutta isä nujersi poikansa. Tämän tapahtuman jälkeen poikien oli vannottava, koko armeijan läsnä ollessa, uusi uskollisuudenvala isälleen.


title: Kaarle Paksu

text: Ludvig Saksalaisen kuoltua pojat jakoivat frankkilaisen tavan mukaisesti isänsä hallitsemat alueet. Kaarle Paksun osalle tulivat Svaabia, Sveitsi ja Elsass, joten hän tuli lähes entisen Allemanian kuningaskunnan hallitsijaksi. Kun veljeksistä vanhin, Karloman, kuoli vain neljä vuotta isänsä jälkeen jättämättä laillista perillistä, Kaarle Paksu ja Ludvig Nuorempi jakoivat hänen perintönsä. Saksalaiset provinssit tunnustivat Ludvigin hallitsijaksi ja Italia joutui Kaarle Paksun hallintaan. Kuitenkin kaksi vuotta myöhemmin myös Ludvig Nuorempi kuoli ilman miespuolisia perillisiä. Tällöin Kaarle Paksu kokosi koko isänsä perinnön ja paavi Johannes VIII kruunasi hänet keisariksi.


title: Kaarle Paksu

text: Laajat alueet ja runsaat sekä pompöösit tittelit eivät auttaneet Kaarle Paksua, kun hän osoittautui hallitsijana heikoksi ja kun häneltä puuttui rohkeutta toimia päättäväisesti erilaisissa suuren valtakuntansa asioissa. Kaarle kärsi jostakin taudista, mahdollisesti epilepsiasta. Hän sai lapsena kohtauksen, joka tulkittiin riivaajien iskuksi. Tämä ohjasi häntä tiukasti kirkon pariin, ja hän vietti hurskasta elämää, rukoili ja antoi almuja vähävaraisille.


title: Kaarle Paksu

text: Tuskin Kaarle Paksu oli nimitetty keisariksi, kun hän joutui kohtamaan alemannit, jotka ryöstelivät Lothringenin kuningaskuntaa. Kaarle onnistui sulkemaan alemannit puolustuslinnaansa, mutta yhtäkkiä ja juuri sillä hetkellä kun ryöstelijät olivat antautumassa vangeiksi, Kaarle osti heiltä rauhan 2 400 painavan hopeapunnan avulla sekä luovutti heidän hallitsijallaan Gedofreille Itä-Friisian sillä ehdolla, että he suojelevat alueella virtaavien Reinin, Meusen ja Schelden alajuoksuja.


title: Kaarle Paksu

text: Tämä häpeällinen rauha suututti saksalaiset, ja se oli samalla ensimmäinen syy Kaarle Paksun onnettomaan kohtaloon sekä hänen syrjäyttämiseensä. Hänen epäoikeudenmukaisuutensa Itävallan maakreivin poikia kohtaa, olihan hän riistänyt heidän isänsä perinnön ja arvokkuuden, aikaan sai sisällissodan Baijerissa.


title: Kaarle Paksu

text: Hän myös vieraannutti itsestään italialaisetkin alamaisensa kun hän riisti eräiltä herttuoilta heidän läänityksensä ja antoi ne alhaista syntyperää oleville. Syynä oli Kaarlen mukaan halu tehdä muutoksia oikeuskäytäntöön niillä alueilla, jotka kuuluivat Pyhän istuimen hallintaan. Italiassa oleskellessaan Kaarle Paksu antoi Italian eteläosien saraseenien tehdä tuhoamisretkiä pohjoisen alueille. Hän ei halunnut tai kyennyt estämään näitä retkiä.


title: Kaarle Paksu

text: Kaarle ei onnistunut saamaan aikaa rauhanomaista yhteiseloa hallitsemiensa kansojen kanssa, eikä myöskään saamaan rauhaa oman perheensä elämään. Hän joutui lähettämään maanpakoon Italiasta sisarensa Engelbergen, joka oli keisari Ludvig II:n leski. Maanpakoon leski ajettiin Saksaan. Lisäksi hän sokaisi silmät sisarenpojaltaan Elsassin herttualta Huguesilta. Kun Kaarle Paksu nimitettiin sijaishallitsijaksi Frankkien kuninkaan Karlomanin II:n kuoltua vuonna 884 ja Kaarle Yksinkertaisen (898–922) alaikäisyyden aikana, niin hän ei silloinkaan pystynyt parempaan hallitsemiseen kuin keisarina.


title: Kaarle Paksu

text: Normannit eli viikingit olivat tunkeutuneet Pariisin muureille saakka vuonna 886. Kaarle Paksu lähetti paikalle armeijan, joka kuitenkin pakeni. Hallitsija kokosi kuitenkin toisen armeijan, jonka kanssa hän eteni aina Montmartrelle saakka. Mutta retki päättyi kesken, sillä Kaarle solmi – jälleen kerran kunniattomasti – rauhan normannien kanssa. Hän luovutti heille Normandian herttuakunnan.


title: Kaarle Paksu

text: Kaarlen lukuisat epäonnistumiset, kyvyttömyys ja suoranaiset virheet, joita hän teki hallitessaan, saivat aikaan kapinointia kansoissa, jotka hän oli valtaansa saanut. Näitä kapinoita hän uskoi laimentavansa, kun hän antoi kansojen käsiin luotettavan pääministerinsä, piispa Luitwardin. Hän ei kuitenkaan onnistunut kuin itsensä alentamisessa, sillä hän syytti entistä pitkän aikaa hallinnutta pääministeriään, katsomatta oman kunniansa perään, aviorikoksesta vaimonsa, keisarinna Richarden kanssa. Vaimo puolustautui syytöksiltä polttavan raudan todistuksella ja vetäytyi erääseen perustamaansa luostariin. Paavi Leo IX kanonisoi hänet myöhemmin. Piispa Liutward pakeni Kärntenin herttuan Arnulfin (887–899) turviin. Arnulf oli Baijerin Karlomanin, Kaarle Paksun vanhimman veljen, poika. Piispa onnistui taivuttamaan uuden isäntänsä nostamaan kapinalipun setäänsä, Kaarle Paksua vastaan. Arnulf seuraakin setäänsä Alemanian ja Itäfrankkien kuninkaana vuonna 887.


title: Kaarle Paksu

text: Kaarlen viimeisenä vuonna Karolingien valtakunta hajosi lopullisesti. Arnulf sai Saksan ja Lotharingian, kun taas Eudes eli Odo Ranskan, Berengar Italian, Rudolf Burgundin ja Ludvig Sokea Provencen.


title: Kaarle Paksu

text: Keisari ja Itäfrankkien kuningas Kaarle III Paksu kuoli 13. tammikuuta 888 Neudingenissä (nykyisin Donaueschingen) Tonavan varrella. Hän kuoli ilman laillista perillistä. Armeija oli lopettanut Kaarle Paksun tukemisen ja hänet syrjäytettiin Triburin valtiopäivillä vuonna 887 ja seuraavana vuonna hän kuoli Reichenaun luostarissa, johon hänet myös on haudattu. Luostari sijaitsee Bodenjärven rannalla.


title: Kaarle Paksu

text: Eudes eli Odo, joka oli Robert Vahvan poika, joka oli osoittanut rohkeutensa normannien tunkeutuessa Läntiseen keisarikuntaan, julistettiin länsifrankkien kuninkaaksi 29. helmikuuta 898.


title: Santo Antão

text: Santo Antão on yksi Kap Verden saarista. Se kuuluu Barlaventosaarten ryhmään ja on sen läntisin ja suurin saari. Santo Antãon kaakkoispuolella sijaitsee São Vicente.


title: Santo Antão

text:
Diogo Afonso löysi Santo Antãon vuonna 1462. Saari nimettiin kuitenkin vasta 1500-luvulla ja asutettiin vuonna 1548.
Santo Antãon pinta-ala on 779 km², joten se on Kap Verden toiseksi suurin saari. Asukkaita on yli 47 000. Saaren korkeimmat huiput ovat Topo de Coroa (1 979 m) ja Pico da Cruz (1 585 m).


title: Santo Antão

text: Santo Antãolla sijaitsevat Paúlin, Porto Novon ja Ribeira Granden kunnat.


title: Santa Luzia

text: Santa Luzia on yksi Kap Verden saarista Atlantin valtamerellä. Se kuuluu Barlaventosaariin ja sijaitsee São Vicenten ja São Nicolaun välissä. Saaren pinta-ala on 35 km². Korkein kohta on Monte Grande 395 metrin korkeudessa merenpinnan yläpuolella.


title: Santa Luzia

text: Santa Luzialla ei ole ollut vakituista ihmisasutusta vuosisatoihin. Saarelle rakennettiin 1900-luvulla sääasema.


title: Santa Luzia

text: Santa Luzia sijaitsee noin 640 kilometrin päässä Länsi-Afrikan rannikolta .


title: Jermaine Pennant

text: Jermaine Pennant (s. 15. tammikuuta 1983 Nottingham, Englanti) on englantilainen jalkapalloilija, joka edustaa Singaporen pääsarjassa pelaavaa Tampinesia. Keskikentällä pelaava Pennant on edustanut aikaisemmin Notts Countya, Arsenalia, Watfordia, Leedsiä, Birminghamia, Liverpoolia, Portsmouthia, Real Zaragozaa, Wigania Stoke City.


title: Jermaine Pennant

text:
Heinäkuussa 2009 Pennant teki sopimuksen espanjalaisen Real Zaragozan kanssa. Aika Espanjassa ei ollut menestyksekästä ja Pennant palasi takaisin Englantiin, ensin lainalle ja myöhemmin vakiinnutti paikkansa Stokessa.
Jamaikalaista syntyperää oleva Pennant on edustanut Englantia alle 21-vuotiaiden maajoukkueessa 24 kertaa, muttei ole koskaan päässyt aikuisten A-maajoukkueeseen.


title: Singlet 1978–1991

text: Singlet 1978–1991 on Eppu Normaalin singleboksi vuodelta 2003. Nimensä mukaisesti se sisältää kaikki vuosina 1978–1990 julkaistut singlet CD:inä alkuperäisissä kansissaan.


title: Pommeri-stadiaali

text:
Pommeri-stadiaali (engl. "Pomeranian stadial", saksaksi "Pommerische stadium") oli kylmä kausi noin 16 500-14 700 vuotta sitten viimeisen jääkauden jo ohitettua kylmimmän kautensa. Jää oli vetäytynyt jonkin matkaa jääkauden kylmimmän noin 25 000-22 000 vuotta sitten vallinneen kauden jälkeen.
Jään reuna kulki suunnilleen Berliinin ja Stettinin puolivälissä.


title: Pommeri-stadiaali

text:
Pommeri-stadiaali osuu kylmään jääkauden loppuvaiheeseen, jota
sanotaan monesti vanhimmaksi tundrakaudeksi tai vanhimmaksi dryaskaudeksi. Tämä oli noin 18 000-15 000 vuotta sitten hieman leudomman Lascaux-interstadiaalin jälkeen.
Pommeri-kauden jälkeen jää alkoi vetäytyä yhä nopeammin lauhassa Bölling-interstadiaalissa.


title: Pommeri-stadiaali

text:
Pommeri-stadiaalia sanotaan Liettuassa Baltija-stadiaaliksi.
Laajemmin Pommeri-stadiaaliin luetaan myös myöhemmät ns. Mecklenburg-päätemoreenit.
Englannissa Pommeri-Mecklenburgin stadiaalia vastaa Dimlington-stadiaali ja Grönlannin jääkairausnäytteissä GS-2.
Kanadassa oli 16 000-15 200 kalenterivuotta sitten Chignecto-vaihe, joka vastaa Port Huron -vaihetta toisaalla Amerikassa.


title: Paul Anderson (jalkapalloilija)

text: Paul Anderson (s. 23. heinäkuuta 1988 Leicester) on englantilainen jalkapalloilija, joka edustaa Englannin mestaruussarjassa pelaavaa Nottingham Forestia. Hän on pelipaikaltaan keskikenttäpelaaja.


title: Paul Anderson (jalkapalloilija)

text: Anderson pelasi junioriaikanaan Hull Cityssä ja kävi King Edwardin koulua Melton Mowbrayssa. Vuonna 2006 Liverpool hankki keskikenttäpelaajan ja hän pääsi pelaamaan Liverpoolin alle 18-vuotiaiden joukkueeseen. Joukkueessa hän voitti nuorten FA Cupin. 15. heinäkuuta 2006 Anderson debytoi Liverpoolissa pelaamalla ystävyysottelussa Wrexham AFC:tä vastaan. Anderson teki joukkueen ensimmäisen maalin 2–0 voittoon päättyneessä ottelussa. Anderson edusti Liverpoolia vuoteen 2009 asti. Vuosina 2007–2008 hän oli lainalla Swansea Cityssä ja vuosina 2008–2009 Nottingham Forestissa. Vuonna 2009 hän siirtyi pysyvällä sopimuksella Nottinghamiin.


title: Scott Carson

text: Scott Paul Carson (s. 3. syyskuuta 1985 Whitehaven, Cumbria, Englanti) on englantilainen jalkapallomaalivahti, joka pelaa Englannin mestaruussarjan Wigan Athleticissa.


title: Scott Carson

text: 190-senttinen Carson aloitti ammattilaisuransa Leeds Unitedissa vuonna 2002. Kolmen Leeds-kauden aikana Carson pääsi kentälle vain kolme kertaa. Vuonna 2005 Liverpool valmentaja Rafael Benítezin johdolla osti Carsonin miljoonalla punnalla. Liverpoolissakaan Carson ei päässyt kovin usein torjuntatöihin, joten maaliskuussa 2006 Carson lainattiin Sheffield Wednesdayhyn. Kauden 2006–2007 Carson pelasi Charltonissa ja kaudeksi 2007–2008 hänet lainattiin Aston Villaan.


title: Scott Carson

text: Vuosina 2008–2011 hän edusti Englannin Valioliigassa West Bromwich Albionia. Kesällä 2011 hän siirtyi Turkin Superliigaan Bursasporiin, jossa pelasi kaksi kautta. Kesällä 2013 hän palasi Englannin sarjoihin tehtyään kolmevuotisen sopimuksen Englannin mestaruussarjaseura Wigan Athleticin kanssa.


title: Scott Carson

text: Carson valittiin Englannin maajoukkueeseen Saksan vuoden 2006 MM-kisoihin mutta ensimmäisen maaottelunsa hän pelasi vasta 16. marraskuuta 2007 Itävaltaa vastaan. Carsonin toinen maaottelu oli EM-karsintojen ratkaisuottelu Kroatiaa vastaan, ja kun hän päästi taakseen kolme maalia – ensimmäisen niistä sangen helposti – ja Kroatia voitti maalein 2–3, jäi Englanti EM-kisojen ulkopuolelle.


title: Matemaattinen induktio

text: Matemaattinen induktio on matemaattinen todistusmenetelmä, joka kuuluu matemaattisen algebran päähaaraan.


title: Matemaattinen induktio

text: Matemaattinen induktio perustuu "induktioperiaatteeseen", jolla todistetaan luonnollista lukua formula_1 koskeva väite todeksi kaikilla luvun formula_1 arvoilla. Teknisesti induktiotodistus koostuu kolmesta vaiheesta:Toisin kuin induktiivisessa päättelyssä, matemaattiseen induktioon ei sisälly Humen ongelmaa, sillä matemaattinen induktio on rekursioon perustuvaa todistamista eli pätevää deduktiivista päättelyä. Todistus perustuu rekursiorelaation avulla määriteltyyn äärettömän joukon säännönmukaisuuteen, joka todistuksessa yleistetään koko joukkoon, esimerkiksi luonnollisten lukujen joukkoon. Matemaattinen induktio voidaan myös samaistaa täydellisen induktion kanssa, sillä siinä käydään rekursiivisesti kaikki mahdolliset yksittäistapaukset läpi.


title: Matemaattinen induktio

text: Todistetaan oikeaksi kaava


title: Takamatsu

text: Takamatsu () on Kagawan prefektuurin pääkaupunki. Se sijaitsee Shikokun saarella Seton sisämeren rannalla Japanissa. Vuonna 2014 kaupungin asukasluvuksi laskettiin 420 385 henkeä ja asukastiheydeksi 1 121 asukasta neliökilometriä kohti. Kaupungin pinta-ala on 375,17 km². Takamatsu on valittu yhdeksi Japanin ydinkaupungeista.


title: Takamatsu

text: Kaupunki perustettiin virallisesti 15. elokuuta 1890. Se on kuitenkin toiminut alueen poliittisena ja taloudellisena keskuksena Edo-kaudelta lähtien, jolloin alue oli Matsudaira-klaani hallinnassa. Genpei-sodassa käyty Yashiman taistelu sijoittuu Takamatsun kaupunkiin, josta löytyy edelleen Yashiman kaupunginosa. Takamatsun suurimpia nähtävyyksiä on Edo-kaudella valmistunut Ritsurinin puutarha. Nykyisin kaupunki on tullut tunnetuksi myös nuudeleistaan, joita kutsutaan nimellä Sanuki udon.